Finfinnee Falmadhu Waamicha Hiriira Mormii Ummata Oromootifi firoota isaa hundaafKaroora maqaa Maastar Pilaanii Finfinne jedhuun ummata Oromoo lafarraa buqqaasuufi mirga abbaa biyyumaa Oromoon Finfinnerraa qabu waakkachuu qophaa’e barattoonni fi ummanni Oromoo mormaa akka jiru ni beekama. Mootummaan hamma ammatti gaafilee dhihtaaniif deebii hin kennine. Daranuu gaafilee karaa nagayaatin dhihaate kan humnaan awwaluuf qondaalota mootummaa Oromiyaa gaafilee kaasan hidhuufi doorsisuu, baratootta hiriira nagayaa bayan ammoo rasaasaan ajjeesutti seeneera. Mormii kan bifa tokkummaafi qindaa’ina qabuun agarsiisuuf gaafa Jimaataa, Caamsaa 9, 2014 Oromiyaafi addunyaa guututti, Dhaadannoo Finfinnee Falmadhu” jedhuun hirirri mormii nagayaa akka geggeeffamu murtaaye jira. Hiriirri kun, biyyota alaatti fuuldura Embaasii/ Qonsulaa Itoophiyaatti, bakka embaasin hin jirre ammoo waajjiroota mootummaa biyyoota sanii, dhaabbilee mirga namoomaatifi miidiyaa gurguddaatti godhama. Biyya keessatti ammoo haalaafi bakka mijaawe maratti godhama. Kanaaf jaarmayaaleen hawaasaa, dhaabbileen siyaasaa, waldaaleen dargaggootaafi barattoota mormii kana milkeessuuf shoora isaanirraa eeggamu akka bahan waamicha dhiheessina. Gaafin mormii kanaa: 1. Maastar Plaanin Finfinne babal’isuuf karoorfame haa ugguramu. Sababni isaa a. Hayyama naannoo Oromiyaatin hirmaannaa ummata Oromootin alatti waan baheef karoora heeraafi adeemsa sirnaawaatin hin bayin waan ta’eef. Heerri mootummaa Itoophiyaa keewwanni 52 naannoleen daangaa ofii keessatti aangoo guutuu qabu jedha. Heerii mootummaa Oromiyaa keewwannii 8 uummatni Oromoo daangaa biyya isaa keessatti aangoo olaanaa fi mirga guutu kan qabu ta’uu ibsee jira. kanaafu Pilaaniin kun aangoofi mirga naannoo Oromiyaa sarba. Heerii mootummaa Itoophiyaa keewwanni 43 fi heerri mootummaa Oromiyaa keewwanni 43 ummanni guddina diinaggee keessatti kallattiin hirmaachuuf mirga qabu jedha. Pilaaniin ummata Oromiyaa osoo hin hirmaachisin bahe kun mirga heeraan ummataaf kenname sarba. b. Pilaaniin kun hojiirra yoo oole bal’ina magaalaa Finfinnee harka 20 oli guddisa. Kun ammoo qonnaan bultoota Oromoo miliyoonotaan shallaggaman qe’eerraa buqqisuuf deema. c. Akka heera mootummaa Itoophiyaa keewwata 43, lakkoofsa 2, sagantaas ta’ee pirojektii misoomaa tokko irratti ummatti kallattiin ilaallatu, jalqabaa hanga dhumaatti itti hirmaachuuf sagalee isaa kennachuu qaba. Master plan kuni ammoo ummata dhimmichi ilaallatu dalgatti haqooluun, qaama dhimmi hin ilaalannee, kan mirgaafi aangoon seeraan hin laataminifin irratti fe’amaa jira. d. Dambii Caffee Oromiyaa Lakkoofsa 115/2000, “Waajjira Bulchiinsa Godina Addaa Oromiyaa Naannawa Finfinnee Hundeessuuf Bahe”, keewwata 9 jalatti waajjirri Godinicha qabeenya lafaa fi uumamaa uummata bakka bu’uudhuudha akka bulchu ni ibsa. Pilaaniin kun beekkumsaafi hirmaannaa bulchiinsaafi ummata Zoonii Addaatin alatti waan baheef aangoo zoonichaatifi mirga ummataa ni sarba. 2. Abbaan biyyummaa Oromoon Finfinnerraa qabu seeraan hojitti haa hiikamu. Abbaan biyyaa Finfinnee Oromo ta’uun seenaanis, heeraafi seerris ragaadha. a. Gama seenaatin Finfinneen Oromoo humna waraanaatin lafarraa buqqaansuun jaaramuun dhugaa namuu beeku. b. Gama seeraatin Heerrii mootummaa Itoophiyaa keewwanni 49(5) lafti Finfinnee tan Oromiyaa ta’uu mirkaneessa. Labsii caffee Oromiyaa bara 2005 ( find exact number) Finfinneen magaalaa guddittiifi teessoo mootummaa Oromiyaa akka taatu raggasisee jira. Har’as qabatamaa mootummaan Oromiyaa waajiirri isaatifi hojiin achi keessaa geggeeffama. Garuu har’as akkuma kaleessaa Oromoon dantaa heeraan kaayameef sanirra fayyadamuun haa hafuuti hambaafi eenyummaan Oromo magaalaa Finfinnee keessaa saffisaan haqamaa jira. Maastapilaniin kun dhabasiifamuu eenyummaa Oromoo kana gara magaalaalee naannoo sanititti babal’isuun Oromummaa guutti balleessuuf deema. Rakkoo babal’inni magaalaa Finfinnee ummata Oromoo irraan gahu kana hambisuufi mirga abbaa biyyummaa Oromoo mirkaneessuuf mirgi seenaaf seeraan Oromoof mirkanaa’e sun hojirra oolu qaba. Finfinneen bulchiinsaa fi taaytaa mootummaa naannoo Oromiyaa jala seenuu qabdi. Kanaafuu, mootummaan Itoophiyaa gaafii mirgaa karaa nagayaatin dhihaate kana ukkamsuuf tattaaffachuu dhiisee dhimma kana waltajjii mariitti dhiheessee akkaataa heeraafi seeraatin akka deebisu waamicha goona. Ummanni Oromootifi warreen mirgaafi bilisummaa ummataatti amanan hundi mootummaa Itoophiyyaarra dhiibbaa akka godhan gaafanna. Koree Qindeessituu Duula Finfinnee Falmadhu Ebla 30, 2014 Finfinnee Nu qunnamuudhaaf gara march4finfinnee@gmail.com nuuf barreessaa


Breaking News! #oromoprotest #Magalaa Gimbii Irraa Oduu Ho’aaOduu haaraa amma na ga’e akkuma beekamu lixa oromiyaa magaalaa Gimbiitti mormiin uummataa fi baratoota oromoo itti fufee jira. ummati bakka addaa gabaa maalifuu,naannoo hospitala adventistii, ganda 04 bakka baankii moofaa fi gafaree dandii cufuun konkolaata wayyaannee deemsa dhorkanii gamoo galtuu amaaraa sadii dastaa zaruu. gamoo axinaafuu irratti tarkaanfiin fudhatameera. kan nama gaddisiisu garuu ambootti polisiin oromiyaa uummataaf lola gimbitti immoo polisiitu uummata reebaa fi rasaasa irratti banee jedhama kanaaf uummati magaalaa gimbii poolisoota kana salphaatti akka hin dhiifnes akeekkachiiseera. oromiyaan ni bilisoomti gabaasa biraan wal agarra


Reefki ilmaan Oromoo humnaafii dhooksaan gara magalaa Finfinneetii guramaa jira

ODUU HAARAWA Booyichi magaalaa Amboo keessa jiru baayyee nama gaddisiisa. bakka Addis Ketema jedhamutti reenfa nama torbaa Warri feedaraalaa utuu uummanni ni fudhanna,ni awwaallanna reeffa nama keeenyaa jedhanii iyyanuu kaasanii dhoksuuf gara Finfineetti ergan. Araadaa bakka jedhamuttis reenfi nama saddeetii kaafamee Finfinneetti ergameera.Reenfa torban Addis ketema dhaa kaafame keessaa sadii barattoota Yuunivarsiitii Amboo yoo ta’an, afur immoo jiraattoota uummata magaalaa Ambooti. Id Barattoota kanaas ijoolleen fuutee ragaadhaaf harkaa qabu.Oromoo dhumannee maalif nurraa callistan jedhu uummanni magaala Amboo. walumaa galatti Namoonni Ambotti du’an gara soddomi shanititti(35) tilmaamama. reeffa kaan ammoo Finfinneetti dhoksaafi humnaan guuramaa jira. Rakkoon hamaatu Tuqur incinniittimmoo raawwatamaa jira. Magaalaa Gudarirraas kaleessa nama lama, har’a ammoo namni shan du’uu namoonni ija isaanitiin arganiifi keessa turan ragaa bahaniiru. uummata karaa nagaa mormiisaanii dhageessisa turanitti, raasasa roobsan malee badiin uummatni dalage tokkolee akka hin jirre himan raga baatonni. Lootee seentoonni wayyaaneefi humni tikaa basaastuu waliin tahuudhaan maqaa uummataa yakkuuf, Tuqur incinniitti Galma investmeentii tokko guutummaatti guban. uummanni ajjeefamaniirus konkolaataa shantu gubate. waajjiraalee aanaa muraasa keessattis abiddi qabatee jiraa. Gama biraatin immoo barattoonni Oromoo walgahiif yuunivarsiitii saayinsiifi teknolojii adaammatti Dr.Tolaa Bariisootiin waammamanii utuu xiqqoo hin turin poolisoonni federaalaa konkolaataa shaniin ijoollee guuraniigara dabarsan jedham..kanneen kana jalaa miliqanimmoo Finfinneefiiddoolee birootti baqachaa jiran. Akkasumas Yuunivarsiitii Finfinnee keessattis daqiiqaa muraasa dura hiriiraa nagaa bahanii gaaffilee seera qabeessa waan gaafatanii jecha humni tika wayyanee barattoota oromoo yun.finf heddu qabun mooraa keessa gad guuraa akka ture odeessi keenya ni ibsa. Oduu amma nu dhaqqabeen immoo barattoonni mana barumsa sadarkaa lammaffaa olaanaa Garba gurraachaa,kan teeknikaafi ogummaa akkasumas barattoonni kolleejji Mogor hiriira nagaa bahuudhaan uummanni magaalaa Garba gurraachas waliin hirmaatan. QABSOON ITTI FUFA!


BREAKING NEWS!!!OMG!!! Buraayyuu keessatti abiddi cimaan qabatee jira!!! Yeroo ammaa kanatti buraayyuu keessatti baankonnii,suuqiin akkasumas waajjiraaleen garaa garaa cufamanii jiru.kattaa irraa jalqabee hanga buraayyuutti dhukaasni banamee jira.uummati magaalaa buraayyuu fi barattoonni “uummati keenya nuuf jedhee dhumaa jira misooma uummati keenya hin feene nutis hin barbaannu jechuu dhaan mormii dhageessisaa jiru. Akkasumas wallagga lixaa magaalaan Ayiraa mormii guddaa maaster pilaanii finfinnee irratti dhageessisaa jiru.odeeffannoo hedduutu nu qaqqabaa jira dabaree dhaan isiniif dabarsina. Buraayyuun garuu haala nama sodaachisu keessa jirti.uummati naannoo sana jiraatanis yeroo ammaa kana itti makamaa jiru!!!!!!!! akkasumas Najjoo shaambuu fi gidaamii keessatti mormii guddaan adeemsifamaa jira!!!


HAATI DHIIRA HINBOOTTU, GUYYAAN GAHEE

ODUU AMMAA NU DHAQQABEE Yeroo ammaa kana magaalaa Dirree Dhawaa keessaa miseensi kaabinee OPDO mana hidhaatti geeffamarra jiru. Akkasumas OPDOn WAlgahii Adaamaatti taa’ame Dhiitanii bahuusaaniis oduun naqaqqabeera. Har’a halkan keessaa naannoo sa’aatii 2/1/4/2014 Itti aanaan Prezedentii Oromiyaa Abdulaziz Hoteela Raas /Raas Hoteel DIrree Dhawaa boqotanii jiru. Maaliif akka deeme garuu naaf hin ibsamne. Gama biraatis namota magaala haromaya jirurra odu arganeti namni bombi kaleysatin lubbun saani baate nam 11 kan madaan cimaan irra geyse hospitala jiran nama 70 jechun odun nu geyse Jaallawwan Biyya Keesa jiraattan, Ofii post gochuu sodaattan akka asiitti nuuf ergitan kabjn isn gaafanna. HAATI DHIIRA HINBOOTTU, GUYYAAN GAHEE


Dhala Oromoo kan Taate marti; Harmeenkoo harmee keedha; Harmeenkees Harmeekoodha! Kana Beeki!

ODUU HO’AA 02/05/2014 Akkuma Beekamu Yeroo ammaa Ummanni Oromoo fi Barattootni Oromoo Fincila Diddaa Gabrummaa fi Dachee Jiituu Oromiyaa irratti mormii dhageessisuun sagalee isaanii kennachaa jiru. Haa ta’u malee hanga ammaatti sagalee isaanii dhaga’uuf kan yeroo argate hin jiru. Deebiin wayyaanee biraa argamu yoo jiraate rasaasaaf boombiitiin uummata Oromoo guddaaf xinnaasaa, dhiiraaf dhalaasaa ajjeesuu dha. Haaluma kanaan Barattootniif jiraattotni godina addaa naannawaa finfinnee magaalaa Buraayyuu mirga isaanii falmachuuf yeroo ba’anitti humni bineensa irraa madde kan Wayyaanee (Waa hin yaannee)TPLF’n hoogganamu kan dhala Oromoo soorata godhatee nyaatu Magaalaa Buraayyuu irratti bobba’uun uummata keenya nagaa haala gadii kanaan nu jalaa miidhuu irratti argamu. Kanaaf kan afaan qabduufi kan dubbachuu dandeessu Mootummaa addunyaatti akka nuuf iyyitan cimsinee isin beeksisna. Wayyoo Harmeeko Madaankee Siif Haa Fayyu!!! Lammiinkeef Dhallikee Bilisummaa haa Gonfatu!!!


Karoora Muummicha (Master Plan) Finfinnee; Finfinnee (Addis Ababa) Master Plan

By Ibsaa Guutamaa | May 3, 2014 Kanaaf gaaffiin waa’ee Finfinnee ballisuun Oromiyaa bakka lamatt kutuu yaaduu gaaffii waliigalaa keessatt kan ilaalamu malee isaa guddaa dhiisanii gara xinnaa irratt xiyyeeffachuu akka hin taane hubachuu dha. Kana jechuun tooftaa koloneeffataan fedha Oromoo gara dabarsuuf qabatee xixinnoo fudhate gad bahu itt bobba’u dhiifnee callisnee ilaalla jechuu miti. Fakkaattii isa guddaa keessatt ilaaluu akka hin irraanfanne jechuufii. Oromoon biyya ofii biisoomsanii akka isaanitt tolutt caasatu malee caasama halagaa kamiinuu akka seerawaatt fudhachuuf dirqama hin qabani. Magaaloti empayeritt caalaan saanii soda ummata naannaa irraan kan ka’e tabboota biyyoota kolonawan irratt ijaaramanii. Lafti tabboota sana irra jiranis abbaa qawwee (Nafxanyaa) saaniif hiramanii. Galmistanis masaranis achumarra fannifamanii jiratu. Kanaaf jiraattoti garri caalaan magaalota sanaa Nafxanyaa fi Kiristinnoota. Bara dheeraa booda tabboota irraa gadi bu’uun saaniin kan agarsiisu hammam holola surrii dhiqaa fi raatessaa saaniin “Stockholm Syndrome” (faarmullis miidhamaa akka saree midhaa saanii jala yaasu) ummatoota keessa facaasuun hordoftoota juujuutt jijjiiruu saanii akka amananii. Meeshaan too’annoo ammayyaanis qooda keessaa qaba. Sun ofirrummaa saanii jabeessee biyya abbaa qabu biinxa’uuf uggaa jiru. . “Karoorri Muummichi Finfinnee” bara mootummaa abbaa gonfoo kaasee itt jirama. Magaalaa tokkoof kan karoorri ba’u rakkina mana jireenyaa fi hojii, guddina warshaa, geejjibaa, lolaa kosii adda addaa, eegumsa fayyaa, tajaajila bishanii fi ifaa kkf argamsiisuun sirna itt gochuu dha. Finfinneen rakkina bishaanii fi ifsaa dhaabbataa qabdi. Furmaati bakka jirutt tajaajila barbaachisu argamsiisuu dha malee karoorri dhibbi baheef ummatichaaf kan bu’u hin jiru. Lafti naannaa Finfinnee jiru kan ummati Oromoo mootii jijjiramu hundaan buqa’aa dhufe irra qubate. Galaanii fi Eekkaa kaasanii dhiibamaa dhufuun, kan fagootti hin godaanin itt hafani. Jireenyi barabaran dhiibamu itt fufuu hin qabu. Hamaa dhufu walii tumsanii ofirraa qola’uun seera uumaati. Moototi darban yeroo Finfinneef karoora baasan gara caalu bu’aa ofiirraa kaasanii ture. Kara ijaartoti mana dureeyyiirraa qabaa kan kanneen human hin qabnee jigsaa turani. Akeeki ture qondaaloti mootummaa akka itt durooma guddifataniif karaa mijjeessuu malee tajaajila barbaachisu magaalattiif uumuu hin turre. Kanaf balan tokko yoo bu’e oolchuun rakkoo ture. Si’ana lafti kan mootummaati waan jedhameef, mootummaan gola taahitaa irra jiruun adda waan hin taaneef, qaawwaa mana gidduutt argamu hunda yoo gurguratan abbawummaan itt hin dhagahamu. Kanaaf awwaala illee diiguun lafa saa gurgurachaa akka jiran ballinaan himama. Akka aadaa fi amanteett ujuba jeequun yakkaa. Kan barbaadan waa qabatan hunda callaatt jijjiiruu dhaa. Karoorri kun sanaaf carraa guddaa kennaafi. Egaa, jarri kun ilaalcha jireenya ummata magaalichaa fooyyessuu garaa hin qabani. Tolfatan Karoorra kanis kan wayyooma jiraattota Finfinneef yaadame utuu hin ta’in dira’ina itt sutame akka qabu hubachiisa. Ummata Oromoo, caalaattu Tuulamaa fi Maccaa, kan dura buqqisaniif gaaffii irra jiru utuu hin deebisin bara abbaan biyyaa mirga saa gaafachuutt ka’e kana lafa caalaa kutanii dabalachuu yaaluun waldhabdee jiru babbalisuu malee furmaata nagaa argamsiisuuf fala hin ta’u. Mirga abbaa biyyaa beekanii heera ofii keessa galchuu qofti gahaa miti. Yoo xinnaate heera ofumaa baafatani addunyaatt labsan kabajuun qaroomummaa dha. Miiddhaa hin dhinne uumuurraa koloneeffatoon magaalaa saanii mummicha biyya saaniitt ol deebisanii, Maqalee, Aksum, Gondar yk haaraa ijaarratanii baballifachuu dandahu. Biyyichii abbaa biraa qabachuun kan darbaniif hin liqimfamnee ture. Kanaaf karoorri saanii eenyufaaf caalaa bu’aa argamsiisa kan jedhu irratt hundeeffame. Jarri ammaa sana irratt dabalanii karooraa tooftaa fi tarsimoo of keessaa qabu baafataa jiru. Lammii saanii fi ofiif ariitiin bu’aa hammami butachuu dandeenya laata jechuun hojiirra oolchuuf si’aawaa jiru. Karoorri kun tokkummaa Oromoo cabsuun fulduratt bulcha koloneeffatoof gufuu akka hin taanett yayyabame. “Xaqilayi Gizati”mootii moototaa caalaa hamaa kan ta’etu dhufuuf deema. Akka ilaalcha saaniitt Finfinneen mooraa raayyaa biyya qabateeti. Dhiphisuu, ballisuu, guddisuu haa ta’u bareechuun bu’aa jara kanaa irraa ka’ee ilaalama. Lafa hedduu Finfinneett dabaluu jechuun abbaa biyyaa irraa buqqisanii mooraa diina saa irratt baballisuu fi halagaa irra qubachiisuu jechuu dha. Sana duuba akka hawwa saaniitt Oromiyaan dhiiga gootota seetiin dhaabbatte diigamtee karaa saamicha yoomuu gaafatama hin qabne mijaawaa argachuuf gaggabaa jiru. Karoorri amma o’aa jiru kun garri caalu bara Dargii kan xumura argate ture. Sunis biyyoota Tuulamaa, Jillee fi Arsii irraa lafa hedduu kan fudhatu. Gareen bulcha magaalaa Finfinnee kantiiba yerosiin durfamu karoora jedhamuu kanan walfakkaatu Kora Ministorata Mootummaa Cehumsaan akka eebbifamu dhiheessee ture. Utuu waa’een abbaa biyyummaa Oromoon Oromiyaa irratt qabdu hin murteeffamin ilaalamuu akka hin danda’amne miseensota korichaa ABO bakka bu’an waan mormaniif xaxatanii akka deebi’an godhame. Hardha maaltu nu tuqaan saba tokko lafa irraa haquuf mala baafataniin ummatoota empayerittis, addunyaas gowwoomsuu yaalaa jiru. Kun tuffii sabichaaf qaban dur dhoffatan hardha addababayiitt labsaa jiru. Didhaan eenyummaa ofii beeksisuu ilmaan Oromoo irra jira. Ballachuu Finfinnee haata’u dhimma Oromiyaa ilaalu irratt kan murteessuu danda’u abbaa biyyichaa ummata Oromiyaa qofaa. Yeroof qophii ittiin mirga saa kabachiisu hin gumeeffanne ta’aa. Sanaaf malee galtuun Oromoollee booreen akka itt ulfatu beekamu qaba Oromiyaan Finfinnee irratt fedha addaa qabdi jechuun seenaa ta’uuf deema. Magaalaa Federaalaa jedhanii marii Oromo malee irraa kutanii biyya of danda’e tokko gidduu baasuutt qaxisaa jiru. Amma kan ta’u qabuu walgurmeessanii jarmaa cimfachuun mooraan raayyaa koloneeffataa baballachuu akka hindandeenye karaa barbaachisu hundaan itt bobba’uu dha. Oromoon kanneen cunqursaa deggeranii fi utuu itt himamuu saamicha Oromiyaa irratt qooda fudhataniif itt gaafatamaa haa ta’uu abbaawummaa hin qabaatu. Warraa fi maatii Oromiyaa sossobbaan haa ta’uu humnaan buqqisanii facaasuu caalaa yakki hin jiru. Madaa haaraan kun kan darbe yoo kulkulfachiise kan itt komatamu isuma quba itt dhahaa jiru. Ollaan kan nagaan jiraatu yoo haala tolaa fi hamtuu jalatt qixxee wal kabaje. Kanneen hardha garaa guuttachuu jedhanii dhaloota dhufan gidduuti haddhaa fachaasan akkuma kanneen isaan duraa salphinnii fi giimii hin dhaamne akka isaan eegu barachuu qabu. Haalli addunyaa jijjiiramus mirgi Oromoo ittuma qoosamaa jiraa. Kanaaf itt gaafatama jalqabaa kan fudhatan Oromoo dha ofiin jedhaa kanneen diinota Oromoof milla dhiqani. Kan itt haanu utuu beekumsaa fi humna qabanii Oromoo ciisanii hanga gorra’amanitt eegan yk yeroo obbolaan saanii akka malee hidhaman, ajjeefamanii fi guraaraman callisanii ilaalani. Inni sadaffaan bu’aa ofii fi lammii saa jedhee kan fixaqacceett bobba’ee fi mirga ilmaan namaatt roorrisuu. Jarri sadan gochaan haa ta’u irra darbuun Oromoo balleessaa, Oromiyaa akka diigaa jiran hubatanii karaa itt harka irraa dachaafatan faluun qooda sabboonotaati. Caasaa Finfinnee kan amma jiru irraa jijjiiruu jechuun qaccee Tuulama dhiibbaa waggaa dhibbaa olii irraa seenaaf hafte ari’anii halagaa afaan, aadaa fi hooda addaa qabu qubachiisuu jechuu dha. Handhurri eenyummaa Oromiyaa, Odaa Nabee kana keessatt argama. Finfinneen maqaa jijjiirrattee qubsa halagaa erga taatee turteettii. Baballachuus hin dhaabne. Tuulama bakkaa balleessuun eenyummaa Oromoo balleessuu irratt kan aggaamame. Badiisi sana caalee hin jiru. Oromiyaa Lixaatii ka’anii Kaaba, Bahaa fi Kibba deemuuf “Barmeessoo yk Yilaf” halagaa barbaachisuuf deema jechuu dha. Kanaaf iyyaa fi mormiin karaa halleen gaggeeffamu irratt hundi gamtoomuun dirqii dha. Manguddoo Oromtichi laalaa qabsoon qaammi lasha’ee fi iji jaame, Dotii Turaa, siree ciisee irraa “Maaf teessu badnee Iyyaa Iyya dabarsaa!” jechuun radiyoo “Sagalee Oromoo” irratt yoo iyya kaasu kan humna qabu qaammi guutuu ta’ee callisee ilaluun booree taati. Humni Habashaa jalqaba irratt Oromiyaa cabse Tuulama irraa eegalee. Harras Oromiyaa caccabsuun achuma irraa eegalaa jiraa. Dur gosti kaan kan, isaan hin ilaalle se’anii callisanii hanga inni burkutaawutt eeganii. Fardi Tuulama irraa ka’e yoo achumatt dhaabuun hin danda’amne hunda irra buufata. Hundi waliin hiriiree injifannoo galmeeffachuu malee Oromiyaa irraa lafa taakkuu tokko Oromiyoon dabarsanii kennuun badiisa farrifachuu dha. Ilmaan Oromoo eenyumaa ofiin boonan utuu jiranii, Oromiyaan lamuu hin biinxa’amtu. Qabsoon gara hiree ofii walbummaa ofiin murteeffachuu karaa halleen jarjarfamuu qaba. Oromiyaan haa jiraattu! Ibsaa Guutama Ulfinaa fi surraan gootota kufaniif; walabummaa, walqixxummaa fi bilisummaan kan lubbuun jiraniif; nagaa fi araarri Ayyaana abbooliif haa tahu! Ebla 2014 Therefore it is essential that the matter of expansion of Finfinnee to divide Oromiyaa into two has to be considered in light of the general question so that the whole is not overlooked focusing on small segment. That does not means to neglect enemy tactics of coming out with small issues to divert the focus on Oromoo interest. It is meant to remind that seeing things against the big picture should not be forgotten. Oromoo shall liberate their country and structure it in the way convenient to them and have no obligation to accept any structure made by aliens as legitimate. The towns in colonies of the empire were built at top of escarpments for fear of the colonized people around them. The lands on the escarpments are dived among the gun wielders. Churches and palaces were also hanging from there. For this reason most residents of those towns are Nafxanyaa and Christians. Their coming down from the escarpment after so many years shows how confident they became of their brainwashing and hypnotizing work that they believed has created Stockholm Syndrome among the colonized and turned them into meek followers. Modern instruments of control have also their share in that. That strengthened their arrogance that they started daring to further shred a sovereign country. Design for Mater Plan of Finfinnee is going on since the period of king of kings. A master plan is designed for a city is to solve orderly manner problems of housing for living and working, industrial development, transportation and communications, sewerage, public health, water and energy service etc. Finfinnee has permanent problem of water and light. The solution is to make the services available as it is now. Lands around Finfinnee are settled by people that have come being dislocated by successive regimes. They are remnants of those who were left behind when others went far off moving down from Eekkaa and Galan. Many that were chased away from their holding are still alive hoping to one day go back to where their umbilical cords were buried. The life of ever being dislocated has to stop. To cooperate and defend against all evils together is law of nature. The past regimes used to start from personal interest when they prepare master plan. Even road constructors used to avoid property of the powerful while demolishing those of the weak. Objective existing then were not to give essential services to town dwellers but to facilitate ways of build personal wealth for public officials. For this reason if any catastrophe befalls access was difficult to help. This time land belongs to the state and the state is not different from the party in power they feel no responsibility to sell any small opening between buildings. That is why it is widely talked that they are desecrating burial grounds and selling the land exhuming and throwing away the remains. Accrediting to faith and culture to disturb graveyard is a crime. What they aim at is turning all they cease into cash. This Master Plan will give them good opportunity for that purpose. Thus these people have no intention to improve the life of town dwellers except their own. The tactics of this plan shows not intention to improving life of Finfinnee residents but that it is embedded with other tricky machination. Before answering for the first eviction of Oromo people, in particular that of Tuulamaa and Maccaa to try to grab more land and add to the old at a time when owners of the land have started to demand for their rights will only aggravate the conflict and will not be a solution for bringing peaceful settlement to the issue at hand. It will not be enough to recognize the right of natives in one’s constitution. It will be a civilized behavior to at least respect the terms entered into own constitution. Rather than creating not healing injury it would be better if colonizers take back their capital city to Maqalee, Aksum, Gondar or build new ones and expand them as they like The past regimes cannot accept that the country had other owners. Therefore their planning was based on who should benefit how much? The present ones in addition have gone beyond and are designing a plan with tactic and strategy integrated into them. They are in a hurry to implement the plan and see how much benefit they could snatch for their nation and themselves. This plan is also designed to break Oromo unity so that it will not create any obstacle to colonizers for a long time to come. Something more harmful that “Xaqlay Gizat” (Governorate General) of king of kings is coming up. From the way they look at it Finfinnee belongs to the occupying force. Be it to contract, expand, develop or beautify is considered from the benefit they could squeeze out of it. To add more land to Finfinnee means to expand enemy camp further and settle aliens by evicting natives. After that Oromiyaa, country built by blood of her heroes and heroines will perish if their wishes hold. The provision that Oromiyaa has special interest in Finfinnee is going to be history. Without consulting with legitimate Oromo they are tiptoeing to curve an independent territory with excuse of creating a Federal citadel. Now what should be done is to go out and oppose in any way available the expansion of enemy camp and the destruction of Oromiyaa. Oromoo do not have responsibility and accountability for those that participate in the plundering of Oromiyaa supporting oppressors despite all forewarnings. There will be no crime greater than uprooting and scattering Oromo family through cajoling or intimidation. If new wounds remind an old one, it is only one that is poking ones finger into it that will be held responsible. Neighbors can live in peace together if they respect each other equally under bad and good situation. Those that are spraying poison among new generation for own present benefit should know that humiliation and umber are waiting for them just like those before them. Though world situation is changing Oromoo rights are still joked upon. For this those that take the first responsibility are those that call themselves Oromo but engaged in washing enemy feet. The second are those Oromo that lie down and wait until they are slain though they have enough knowledge and capability are passing in silence when their siblings are inappropriately being imprisoned, killed and tortured. The third one is one that commit genocide and other human rights abuses for benefit of one’s nation and oneself. All the three by omission or commission are erasing Oromo and demolishing Oromiyaa for this reason it is the duty of nationalists to find ways and means of getting enemy hands off Oromiyaa. To change the present structure of Finfinnee means to uproot Tuulama and replace them by aliens that have strange language, culture and ethos. The center of Oromo identity, Odaa Nabee is found here. To displace Tuulama means to aim at displacing the Oromo. There will be no destruction greater than that. To cross Oromiyaa from west to east, north and south is going to require pass from aliens. For this reason it is a must for all nationals to cooperate and raise appeals and protests from all direction. It is encouraging and challenging for the young and the capable to hear the old Oromo man, Dotii Turaa, who was paralyzed and blinded from injuries of struggle for justice, crying loud from his bed over radio “Oromo Voice “raising hue and cry. Habashaa force that first broke Oromiyaa started on Tuulama. Even today the campaign to break Oromiyaa is commencing from there. In the past the other tribes did not take as concerning them and observed when Tuulamaa was being smashed into pieces. A horse that starts from Tuulama is sure to land on the others unless checked on the spot. It is portending destruction on oneself unless all march in cooperation to register victory. As long as there are Oromo off springs that are proud of who they are, Oromiyaa shall never be shredded again. The struggle towards the realization of self-determination for independence has to be hurried from all angles. Long live Oromiyaa!! Honor and glory for the fallen heroines and heroes; liberty equality and freedom for the living and nagaa and araaraa for the Ayyaanaa of our fore parents! Ibsaa Guutama April 2014


VOA: Hiriirri Mormii Barattoota Oromoo fi Uummataa Itti fufe

Namoo Daandii Caamsa 2, 2014, WASHINGTON, DC (VOA Afaan Oromoo) — Magaalaaleen addaa naannoo Fifnfne mootummaa Federaalaatiin fudhatamee Finfinnee jala galuu hin qaban, Finfinnee keessatti mirgi dantaan addaa heeraan Oromoof eeyamame Oromoof haa kennamu kanneen jedhaniif gaaffilee kanneen biroo kan dhiyeessan barattoonni Oromoo Hiriira har’as Universitiiwwanii fi manneen barnootaa adda addaa keessatti mormii dhageessisuu itti fufaniiru. Kanneen keessaa Universitii Haromaya, Tajii, Buraayyuu, Sabbata, mandii Bishooftu, Geesoo, Midaa Qanhii, Geedoo, Aira fi Noolee haga tokko. Hoogganoota gareelee mormituu dabalee bakkaawwan adda addaa irraa namoonni ibsa nuuf kennanii jiran. Kan itti aanaa barreessaa kongresa federaalawaa Oromoo obbo Dejejne Xaafaa Kanneen ibsa nuu kennan keessaa tokko turan.


DhUFE# Oromo Protests

ODUU AMMA Sagalee Ibistuu Dukkanaa Mootummaan Wayyaanee mormii barattootaa dhamsuuf koree armaan gadii dhaabee jira.koree kana keessaatti namni hundii maqaa abbaa wajjiin barreefamee jira.tokka malee sunis Koloneel Tasfaayee jechuun maqaan keennameefi ajjeechaa barattoota gubarraa ajaja keenna jira! Waraana Wayyaanee AMBOO fi bakka adda addaatti barattoota fiixe fi fiixa jiruuf koreen run itti gaafatamtoota. Namoonni ummaata armaan gadiitti maqaan isaani tarreefame kana kan beektan lakkoofsa Moobaayla isaani.kan mana Phootoo isaani.maqaa isaani guutuu fi seenaa isaani qorachuun dirree baasne saaxiluuf qophii tahuu qabna! Ummaata Wayyaaneef har’a bitamanii ummaata isaani fiixa waan jiraniif nuti hundii keenya kana hubannee isaan saaxiluun seenaa haa galmeesinuu. Akkasumallee kaabineenee naannoo keessanitti ummaata ajjeesuuf sochii godha jiran kanneen biroos saaxilaa. Sagaleen ibsituu dukkanaa siin nuuf barreesitan maqaa keessan osoo hin ibsine hawaasa biraan geenyeni jirra! 1) Muktar kadir 2) Nuree Qamar 3) zalalem Jamane 4) Co, Tasfaye 5) Addisu Badhaasaa 6) Fiqaduu Saboqa 7) Ibrahim Hajii 8) Raabiyaa Lisaa 9) Obboo Jamaal Abbaasoo SHare gochuun namoonni hundinuu duula ajjeestoota barattoota ykn ilmaan Orommoo irratti rawaachaatin jiran haa saaxiluu!


ALLAATTII   AYYAANA  HIN  QABNE  BU’A AWWAANNISAA KEESSA KOKKEE QABA

BY Bosona Oromiyaa Duraan dursee Gootota Amboo Handhuura oromiyaa Ilmaan Jeneraal taaddasaa Birruu , Ilmaan Hagarii Tulluu itti aansuun Gootota Madda walaabuu Handhuura gootowwanii ilmaan Sulxaan nuuhoo ilmaan Haaji Aadam saaddoo Ilmaan Jeneraal waaqoo guutuu SHanyii goototaa Ergasiis Gotota Harargee Sammuu oromiyaa ilmaan Elemoo Qilxuu , Ilmaan Jaarraa Aabbaa gadaa fi kanneen hafanis guutuu oromiyaa walii galaa keessaa kanneen maqaa isaanii dhawee keessa bahuu hin dandeenye hundaaf Rabbiin haa Araaramuuf . Haawwota , abbootaa fi obboleewwan kanneen irraa wareegaman cufaa rabbiin nu haa jajjabeessu waliin . akkanuma biraan dhiiga isaanii dhiiga walabummaa fi bilisummaa magarsu Rabbiin haa godhu . Oromoon yoo dhiiga isaanii kana lafatti dhiiftan Rabbummaanuu isan hin dhiisu akkanuma biraan milkaawunuu shakkii keessa kan nu galchuudha . Tokkummaa Oromoodhaa Carraa kanaan akka argamu keessaa fi Alaan oromoon hundinuu itti gaafatama Sabummaa fi Biyyummaa isarra jiru bahatuuf dursa uf qopheessuudha . kanatti Aansuun Dirqama ( Itti gaafatamni ) yeroo ammaa oromorraa barbaachisu akka armaan gadii kanatti kaasuu barbaada . Falmaa deemsifamaa jiru kana daran milkeessuuf Oromoonni Biyya keessaa fi Alaa dabalatee Barattoonni Yunivaristiilee cuftuu qabxiilee armaan gadii qalbifachuun barbaachisaadha. 1 . Barattoonni oromoodhaa karaa nagaatiin mirga abbaa biyyummaadhaa falmachuuf ka’e waan isaan barbaachisu cufaan cina dhaabbatuudha . FKN Malaa fi tarsiimoo kaahuudhaaf Diinagdeen Cina dhaabbatuudha Sagalee isaanuu kana adunyaa dhageessisuudha Gootowwan isaanirraa wareegaman suuraan isaanii fi maqaan isaanii guutuun qabamee gaafa oromiyaan walabamteef galma guddicha seenaa biyyaa keessa kaawamuudha Maatii isaaniif tajaajilli gahaan kennamuudha Meeshaalee hammayyaa isaaniif barbaachisu kan warabbilee suuraawwanii fi telefoona isaaniif qopheessuudha Barattoota madaawwan jala bu’uudhaan hordofuun yaala gahaa akka argatan taasifamuu qaban fi kkf hatattamaan guuttamuufiin dirqama lammii oromoo cufa keenyaati . 2 . Roorroo Gabroon fataan Abbaa Irree ilmaan oromoodhaa amma jiran cunqursuu , Hidhuu Ajeesuun gochaa suukaneessaa irraan gahaa jiruu fi Godaansisaa jiru bira darbee dhala dhufuullee akka duguuginsa sanyii isa muudatu kaate kana UUUUUUUUUU Jennee Gurra Lamaan qabannee adunyatti iyyuudhaan barsiisuu fi dhageessisuudha . Jaarmayoota dhala ilma namaatiif mormatu hunda akkasuma Miidiyaalee adunyaa hunda dhageessisuufuu isaan dhaqqabsiisuudha . 3 . DHaabilee Oromoodhaa kan siyaasaa maqaa oromootiin biyya keessaa fi alaa jiranis Gamtaan ka’anii jaarmaya cimaa Dibilomaasii tokko ummatanii oromoo oromoo argamsiisanii akka qaama beekkamaa tokkotti dhimma oromoo fi oromiyaa mootummoota adunyaa biratti beeksisuu fi gargaarsas irraa barbaaduudha . Kana males Yakka cubbuudhaa gabroonfataan Wayyaanee oromoo irratti raawwataa jiru guutuu isaa Dokmantii Itti godhuun Ragaalee wajjiin Gara mana murtii Adunyaaf dhiheessuu qabu . 4 . DHaabileen siyaasaa oromoo kamiiyyuu kan maqaa oromootiin sosso’aa jiran cufaaf DHaamsa Irra maayii ykn isa dhumaadhaa ijoo Hawaasni fi barattoonni oromoo biyya keessa fi biyya alaa jiran yeroo ammaa kana isinirraa eegaa jiran Yoo dhuguma oromoo taatanii oromoo fi oromiyaaf dhaabbattan taate ykn Oromoo fi oromiyaa bilisoomsuuf tattaafatan tahe akkasuma wal dhabiin keessanis yoo ilaalcha siyaasaa taate Har’a oromoon keessa fi alaan jirus isin madaalaa jira . kanaafuu qabxiileen atattamatti isinirraa barbaachisu akka fkn kana fakkaata A , Wal dhaba siyaasaa isin jidduu jiru dagattanii Harka wal keessa kaawachuu fi diinarratti waliin fuulleffachuudha . B , Barattoota oromoodhaa kan har’a gaafii abbaa biyyummaatiif karaa nagaatiin gaafatanii lubbuu isaanii qaqqaalii itti dhabaa jiran kana duugda duubaan gurmaa’uun isaan faana hiriiruu qabdan . C , DHaabbileen kun wanti beekuu qaban fashala inni waggaa dheeraa isaan jiddutti kaka’aa tureef jecha akkasuma fashalli isaanii Bilisummaa fi walabummaa oromoodhaa bira dabarsaa turetu har’as har’as ijoolleen ykn ilmaan isaanii lafaa dhufan Gaafima kaleessa ummanni oromoo gaafataa ture san deebisanii Bifa haarawaan gaafachaa jiran jechuu beekuu qabu . D , Sabboontotaa fi Gootowwan dhugaadhaa kan OPDO Keessa jiranii fi biyya alaa jiran cuftuu Har’a boodaan ERGAMTUU Namaa ykn Tajaajiltuu Abbaa irree tahuun isaanirraa hafee gara abbaa biyyummaatti tarkaanfachuun akkasuma gaafiin barattoonni oromoo amma kaasan kun carraa keessan kan irraa boodaa tahuu beektanii irraa fayyadamuun barattootaa fi hawaasa oromoo fayyaduun dirqama keessan kan maayiiti . E , Hawaasni oromoodhaa Qotee bulas tahee Daldaltoota , akkanuma Dalagdoota muutummas tahee Baqattoonni oromoodhaa Akka kijiba gabroonfataa abbaa irreetiin dagamtanii ykn sossobamtanii sammuun keessan isin hin jeeqamnee fi isa wajjiin hin burjaajofne marxifattanii ilmaanii fi obboleewwan keessan wajjiin gara qabsoo yoo ol kaatan qofa carraa qabdus akkasuma dhaamsa isiniifis keenya . 5 . Yaadachiisaa fi Ergaa Barattoota oromoo Yunivaristiilee cufarraa Hawaasni oromoo biyya keessaa fi biyya alaa jiran isaanirraa eegaa jiran akkasuma isaan yaadachiisanii fi isaanirraayis eeggamu akka fkn kaafna A . Yaadaa fi Gumaacha Sooreyyii Dura deemtotaa ykn Xiinxallootaa fi Hayyoonni isiniif kennanitti dhimma bahuu . B . 1) Mormii nagaa ( nonviolent resistance) godhuuf erga murteeffattanii, hamma danda’ame hundaan tarkanaafilee hokkaraa ( violence) akka hin jiraanne: Tooftaalee jeequmsaa kanneen akka dhagaa darbachuufi gamoolee barbadeessurraa of eegaa Poolisonni yoo haleellaa isinitti aggaaman bifa nagaatin dura dhaabbadhaa malee harka itti hin laatinaa Basaastonni mootummaa (agent provocateurs) isin keessa seenanii jeequmsa kaasuu waan danda’aniif namoota karoora kaayameen ala socho’an qalbiidhaan too’adhaa. C . Suuraawwan Gootowwan oromoo lubbuun isaanii darbe sabboontota oromoodhaa isin biraa wareegama kafalaman osoo hin awwaalamin kaasuudhaan takkaayyuu waraabuudhaan gara qaamota dhimmi isaa ilaaluuf raabsuu qabdu . D . Barattoota madaawanii fi bakka buuteen isaanii dhabaman cufaa hamma dandeettanitti waraa buu fi odeeffannoo isaanii karaa cufaan jala bu’uun suuraa fi maqoota isaanii guutuu irraa fuudhuun bakkoota dhimmi isaa ilaalu cufaaf dabarsuu fi isinis uf biratti qabuun toohannaa keessan jala galchuu qabdan . E . Waraabbii sagalee fi suuras hamma dandeettan meeshaa hammayyaatti qulqullutti gargaaramuun akkumma ammaan duraatti gad fageenyaan irratti hojjatuu qabdu . Tarii meeshaa hammayyaa yoo haalli isiniif mijjatuu baates telefoonaa suuraa isaa qulqulleessuun kaasuun gara qaamota dhimmi isaa ilaaluf dabarsuun irratti hojjatuu qabdu barattoonni cufti isaanii . Walumaa galatti Asis tahee achi , Nas tahee sis bakka jirru cufaan du’a sodaatuu irraa sammuu teenya bilisoomsuu fi amnsiisuu qabna dura . kanaafuu oromoon biyya keessa jiru qofti miliyoona 40 OL Kan tahuu fi kan biyya alaa jiru miliyoona 22 olitti kan shallagamu yoo tahe walii galatti miliyoonni 62 ol kan tahu TIGREE YKN WAYYAANEE Miliyoona 2 ( lama ) hin guunneen liqimfamnee wixxifatuu dadhabuun qaanyii irra maayiiti . Nuti oromoon miliyoona 62 ol jennee himatuu qaanfannee jirra . Salphinnii fi gad galummaan kanarra xiqqaadhaa hin jiruu beekuu qabna ufittis himuu qabna tokko tokkoo keenyaan . *** DHaamsa gabaabduu :: Waan dalagnu hunda keessatti Rabbii ol tahe sodaatuu fi Rabbi ol tahetti Adaba hin dhabne akka rabbiin nu milkeessu isa kadhatuu qabna . Irree ykn Humna keenyaan osoo hin taane Tumsa Rabbii ol taheetti hajamuu beeknee akka nu milkoofnu Rabbii keenya kadhaa irraan fatuu hin qabnu . Na qunnamuuf Bosona Oromiyaa @gmail.com


POOLISIIN FEDERAALAA FI POOLISIIN OROMIYAA WAL HUDHUUF MORMA WAL QABDEETTI JEDHAMA.POOLISIIN FEDERAALAA BARATTOOTA OROMOO BAKKAYYUU AJJEESAAFI HIDHAA JIRU. Akkuma Magaalaa Amboo keessatti tahaa tureefi jirutti guyyaa kaleessaa yuunivarsiitii Haroomayaadha koottaa wal gahii bahaa,gaaffilee keessaniif deebii finneerra qaama dhimmi ilaallaturraa jechuun erga walitti qabanii booda ilmaan Oromoo 150 tahan gara mana hidhaa waajjira poolisii Haroomayaa fidanii sinirraa hin fuunu jennaan gara hin beekkamnetti geessuun dhagahameera. POOLISOONNI OROMIYAA YEROO POOLISOONNI FEDERAALAA IJOOLLEE REEBAN ITTISAAFI TUMSA GOCHAA JIRAN. Yuunivarsiitii Adaamaafi magaalaa Adaamarraayis gara namoota 200 ol tahantu hidhameera. Haa tahu malee achittis poolisoonni Oromiyaa barattoota Oromoo akka hin tumamneefi hin hidhamne wal dura dhaabbachuu isaanitu gabaaafama. maqaa hidhamtoota kanneenii akka gabaasni nu gaheen ilmaan Oromoof qaamota mirga namoomaaf dhaabbatan hundaaf ni gabaasna. “Wal-basaasuun hafee diina Oromummaa callaadhaan namatti dhufe irratti xiyyeefachuun baay’ee waan gameessa. Nama morman fakkaatanii ijoollee keessa dhaabachuun warri guyyaa iyyaa oolanii galgala ammoo dabarsanii ormatti ijoollee kennan of-eeggadhaa. Yaa namicha hojjetaa poolisii federaalaa turtee har’a garuu Yunivarsiitii Adaamaatti barnoota irra jirtuu gochaa akkanaa irraa of-qusadhu si gaagaati. Gaaffiin barattootaa, gaafii haqaati.” Oromoo wal malee nuti fira hin qabnuuti waliif haa birmannu.Sochiin amma kahe kuni fiixa bahuu dhabee duubatti deebinaan gaaffi seenaa jalatti na gatee darbuu isaa hin dagatinaa. Injifannoon uummata OrOMOOF!


Yaa Oromoo gahee kee bahi, uumata guddaa Oromoo waami, guyyaan boruu guyya inijifannooti.

Can’t Sleep<<<Dammaqi Oromoo>>>____Guyyaa Boruu ____Yeroo amma kana uummata dammaksaatti jiru, sa’aa tokkoof eegachaatti jirra _Qeerroo _Proud @ Ambo, Ayiraa, Mandii, Gidda, Horro guduruu,Gudar,Najjoo, Haromaya, Mattuu ,jimma………..Hanga daangaa Sudaanitti karaan mukaan dhagaan cufamaatti jira. Yeroo ammaa kanatti Qeerron gara Ayiraa, Mandii, Najjoo, Amboo, Gudar, Giddaa, Horroguduru,Mattuu fi Baalee Bosonatti baqatee bosona keessaa bilbilaatti jira.Naanoleen kuni injifannoo guddaa gonfachaauun diina to’annaa jala jiraachu isaaaani ibsameera.OPDO fi Wayyaneen heddu raafamuun namoota abba aangoo ta’an uummata kadhachuutti boobaasteetti.Gaazexaaleeni fi midiyaaleen adda addaa raafamuu wayyaanee fi OPDO gurra isaan buute ibsaniiru. Qeerroon guyyan boruu haala adda ta’een itti fufa jechuun ejjenno cimaa qabatera. Barattootni guyya boruu maatii isanii fi uummata yerootti dadammaksanidha jedhu. Guyya boruu ilma halagaa Haromayaa irratti boombii darbate irrattis tarkaanfiin fudhatamuu qaba jedha. Kanaaf, yaa Oromoo gahee kee bahi, uumata guddaa Oromoo waami, guyyaan boruu guyya inijifannooti. “””””””””Harmee Oromoo””””””


Karoora Waajjira Kominiitii TBHOY

Karoora Waajjira Kominiitii TBHOY Koreeleen Waajjirra Kominiitiin T.H.B.O.Y, Hawaasa Baqattoota Oromoo Yaman, KAROORA tumachuudhaan tajaajila fooyya’aa tahe hawaasa baqattoota Oromoo yaman hundaaf khannuuf, akka armaangadiitti ibsina. 1, hawaasa baqattoota oromoo tii fi ilmaan Oromoo biyya yemen keessa jiraatan ija tokkoon tajaajiluu. 2,baqattoota oromoo kan carraa baruumsaa biyya isaati hin argatinii fi kan biyya ambbaati dhalataniis tajaajila barnootaa hamma scolar ship ti akka argatan godhuu. 3,Aadaa teenya hawaasa baqataa oromoo barsiisuu- guddisuu-eeguu- 4,jaarmaya hawaasaa tii fii dargaggeeyyii isportiin jaaruu. 5,dhaabootii gargaarsaa NGO kan baqataa gargaaran hundaa rakkina hawaasni keenya qabuu hunda raga dhugaa waliin dhiheesuun akka hawaasa keenya gargaaran godhuu. 6,ilmaan oromoo nagaya barbaada biyya ambbaa seenan ,karaa odoo deemanii shiftoota biyya ambbaatiin, dhiirti ajjeefamtee, dubartiin teenya taaniis gudeedamtee, taaniis gurguramtu,gara Qaamoolee mirga dhala namaatiif dhaabbataniti iyyachuun hawaasni keenya eeguumsa akka argatan taasisuu. 7, mirga baqattootaa kan sabni biraa argatee jiru, sabni oromootiis akka guutuu guututti argatee walqixummaan jiraatu godhuu. 8,websaaytii kheenya banuudhaan, Rakkina ummata kheenyaa kan biyya kheesaa tii fi kan biyya ambbaa kheesa jiraatan, Addunyatti iyyachuudhaan furmaata barbaaduu Fi k.k.f ,,,,,,,,,,, Dhumaratti: hawaasni baqattoota oromoo yaman, Akkuma Amaanaa fii dirqama ulfaataa nuharka keesan kanatti, Dirqamni isin’irraa, eeggamu, Deeggarsa Fi Hamilee-Gorsaa fi Yaada gaggaarii Nuulaachuudhaan Akka nuuwaliin dhaabbattan maqaa kominiitii TBHOY, Kabajaan isin gaafanna!! GALATOOMAA,, Waajjira Kominiitii Tokkummaa Baqattoota Hawaasa Oromoo Yaman,


Barattootaafi hojjattoota mootummaa jidduutti walshakkii uumuun akka tarsiimoo muummeetti kaayamee jira..

#OromoProtests HUBACHIISA: Odeeffannoo godinaalee adda addaatii dhufaa jiran akka agarsiisanitti, barattootaafi hojjattoota mootummaa jidduutti walshakkii uumuun akka tarsiimoo muummeetti kaayamee jira. Inni basaasa, inni ABO, kaan ammoo OPDO jechuun olola walirratti oofsisuun mormii tokkummaan dhagayaama jiru keessaan laaffisuuf tarkaanfin eegalee jira. Tooftaa diinaa kana bilchinaan irraa aanu qabdan. 1) Gaafin ka’e gaafii murna tokkoo ykn ilaalcha gama tokkoo kan laallatuu miti. Dhimma dantaa bu’uraa saba Oromoo maraati ( fundamental national interest). Kanaaf gaafii kanatti murni abbaas ta’e amba itti ta’u hin jiru. Kan qabatamaan mul’atees Oromoon, qondaalota mootummaa dabalatee, sagalee tokkoon mormuudha. 2) Diinnii yoo rasaasa isinitti roobsu ati nutti aanta, isiin achi aanti, inni murna kana, kuun murna keenya hin jenne. Rasaasaaafi ulee Oromoo hundarratti roobse. Warra ajjeefamaniifi hidhamanii hiraarfamaa jiran keessaa namoonni mooraalee yunivarsitii keessatti amma dura ifatti mootummaa deeggaruun beekaman akka jiran ragaa gahaa qabna. Kanaafu Wayyaanenuu ija diinummaa takkaan isin laalti, deebin keessanis ija sabummaafi obbolummaa takkaan wal laaluu qabdan. 3) Kana hoggaa jennu namoonni gaaga’ama kanarraayis osoo hin baratin meeshaa diinaa ta’anii itti fufan ni dhabamu jechuu miti. Karaan balaa jara akkasii itti fashaleessan, jarjaraan namoota hamachuufi balaaleffachuu dura suuta of eeggannoon duubbeefi sosochii isaanii qorachuun adda baafachuudha.


Poolisiin federaalaa sochii uummata oromoo facebookiin taasisuu dhaabuuf socho’aa akka jiru dhaqeenyeerra kanaaf Oromoo kan taatan…

Madda Keessa beektota poolisii federaalaa irraa bilbilaan nudhaqabeen Poolisiin federaalaa sochii uummata oromoo facebookiin taasisuu dhaabuuf socho’aa akka jiru dhaqeenyeerra kanaaf Oromoo kan taatan Sochii keessan irraa duubatti hindeebi’iinaa garuu Saaxilamuu akka hin dandeenye maloota kanneen fayyadamaa 1**Maqaa keessaan geeddaruuf.. settind—general—name–edit—save Si’a shan maqaa kee waan geeddarteef kana booda geeddaruu hin dandeessuu yoo jedhe.. suraa , vidiyoo fi faayiloota irraa qabdan download gochuun feesbookii keessan balleessuun filatamaa dha 2**bilbila keessan balleessuuf setting–Mobile–Your phones–remove phone 3**paaswoordii keessan geeddaruuf setting–General–password–save changes 4**suuraa profile picture keessan geeddaruuf 5**suuraa feetan cuqaasun make Your profile picture ka jettutti bu’aa suraa keessan tokko tokkoon filachuun namuu akka hin arginee godgaa select your picture–change privacy to “only me” 6**yoo namuu iimeeliin akka isin hin argineef setting–privacy–Who can look me up?—Do you want other search engines to link to your timeline?–saanduqa keessa mallatoo “right” akka hinjiraanne wantoota baayiee Privacy fi Timeline Tagging keessa jiran Only me ka jettutti jijjiiraa.. 7**Namii kana dura Friend keessan tahee icciitii koo baasa jeettan Unfriend godhaa Timeline–Friends–Unfriend 8**Namii odoo Add hin godhiin sin hordofuu akka hin jiraanneef setting–Followers–Who Can Follow Me–Friends 9**yoo kompiitarrii irraa fayyadamtan save ta’ee jiraate setting—security—Trusted Browsers—remove—savechanges 10**Yoo facebookii keessan cuftanii kabiraan qabsaayuu barbaaddan setting–security—deactivate your Account Tokkoon keessan illee qabsoorraa akka hin hafneef walbira dhaabanna.Share gochuun Oromo hidhamuu fi gaafa xiiqiiraa hafuu irraa wal oolchaa Yoomiyyuu qabsoon teenya hindhaabbattu..!!!


Ibsa Ijjannoo Waldaa Qorannoo Oromoo fi Waldaalee Hawaasa Oromoo Ameerikaa Kaabaa

Seensa: Nuuti Waldaleen Hawaasa Oromoo Ameerikaa Kaabaa keessaa tiif Waldaan Qorannoo Oromoo yeroo ammaan kanaa mootummaa abbaa irree Impaayeera Itoophiyaatiin sochii mormii barattoota Yunivarsittii, barattoota mana barumsaa sadarkaa adda addaa fi ummmata Oromoo dhaamsuuf jechaa ijjechaa garaa hammeennaan barattoota irratti raawwatameen lubbuun barataa hedduu dhabamuun haalaan nu gaddisiise jira. Mootummaan Itoophiyaa mootummaa mirga ummattoota Itoophiyaa hiree ofii ofiin murteeffachuu humnaan ittisee karaa seeraan alaatiin angoo siyaasaa ofii dheerrafachuuf tattafataa jiruudha. Mootummaa Itoophiyaa TPLFn durfamu jalatti waggoottan 23 dabran keessatti ummatii Oromoo hiree siyaasaa biyya isaa irratti wal-qixxummaan murtessuu dhabee, akka bineensa bosonaa mootummaan yeroo fedhutti ijjeessu ta’ee jira. Ummatii Oromoo mirga bilisummaan gurmaa’uu, dhaabbata siyaasa fedhu deeggaru, mirgaa odeeffannoo walabaa midiyaa walabaa irraa argachuu, hiriira nagaa bahuu dhorkamee biyya isaa irratti lammii lammaffaa fi garboota ta’anii jiraachaa jiru. Haallii Sabii Oromoo tiif ummattootii Itoophiyaa biro keessa jiran gonkummaa fudhatama kan hin qabneef jijjiramuu kan qabuudha. Guyyaa hardhaa Camsaa 2, 2014 walga’ii hatattamaa Waldaaleen Hawaasa Oromoo Ameerikaa Kaabaa tiif Waldaan Qorannoo Oromoo godheen ibsa ijjannoo waloo kana baafne jirra. Ibsii ijjannoo kun deeggarsa hawaasi Oromoo biyya alaa keessa jiru sochii didda gabrummaa fi fincila barattoota Oromoo Yunivarsitii Oromiyaa/biyyoleessa keessa jiraniif qabnu muldhisuudhaaf kan qophaa’eedha. Ibsa Ijjannoo: Qabsa’aan ni kufa, Qabsoon itti fufa! Tokkummaan Ummata Oromoo haa jabaatu! Ibsa Waloo Waldaalee Oromoo armaan gadiiti maqaan tarreeffame: Brief Translation: We, Oromo Community Organizations in USA, and OSA jointly prepared this press statement in Afaan Oromoo to condemn the heinous crimes committed against defenseless and innocent Oromo University students and those who joined their just movements in solidarity. We also expressed our readiness to stand in solidarity with the Oromo University Students and the #OromoProtests. We ask the Ethiopian regime to unconditionally release the hundreds of University Students detained by the Federal Security Forces and bring to justice those who ordered the use of live bullets to put down the protest. We ask the Oromo in Diaspora to protest in all major cities where the Oromo live in large numbers and fund raise money to support the victims of the massacre and affected families by covering some of their medical and miscellaneous expenses. We have formed a National committee to coordinate the fund raising activities during rallies and at prayer places (Mosques, Churches). This is a work in progress and seek your support as we go forward. We strongly believed that the regime can only be defeated through concerted and sustained resistance movements which requires our collective material and intellectual resources. The Oromo must be ready to pay the utmost sacrifices the struggle demands to free our nation and heal the broken hearts of its oppressed masses.


Gabaasa Marii hatattama Hawaasoota Oromoo Biyyaa Jarmanii-Magaala München

Marii hatattama hawaasoota Oromoo Biyyaa Jarmanii Magaala Munichtti Milkiin Raawwatame Sagaleen ”…dhangalaa dhiigaa ilmaan Oromoo hatattaman dhaabbachu qaba!…“ isa jedhu irra deddebi’e dhagawaama ole. Munich Ebla 03.2014 Gochaa Abba irre Motummaa Wayyaanee ummata Oromoo irratti raawachaa jiru, mormudhaan tarkaanfii waloo fi hatattama fudhachuuf Marii waamame ture milkaawe jira. Qophiin kuni, akka aadaa Oromootti Ebbaa Jaarsoole Oromoon dungoo qabsiisuudhaafi yaadannoo Gotoota Oromoo nuf waregamnin jalqabame. Marii kana irratti namoota dhibban lakkawaaman kan argaman yemmu ta’u, bakka bu’oota Hawaasa Oromoo Berliin-HOB. ev fi Hawaasa Oromoo Munchen fi Nannoo-HOMN e.V, Murtii isaani ummataaf ibsani gaaffii ka’eefis deebi kennaniiru. Waluma galatti Hirira nagaa gaafa Caamsa 9.2014tti geggeffamu ilaalchisanis haalli qindaawee akka jiru ibsame, hawaasonni biro fi Jaarmooli siyaasas misensoota isaani kan hirmaachisan ta’u isa akkasumas, Warri yakka kana ummata kenya irratti rawwatan haga Seeraan Gaafatamani murtii isaani argatanitti fi gaaffin Saba Oromoo deebii hamma argattutti utu giddutti hinkutiin qabsoo kana kessa hirmaachuuf waada galaniiru. Jarmooleen Siyaasaa Oromoos gargarummaa ilaalchaa siyaasaa qabaan dhiphiifataa diina irratti xiyeeffachuun akkataa dantaa ummataa Oromoo kabajchisuu fi tiksuu irratti garaa fuulduraa maarii bal’aa kan hawaasni keenyaa ifatti qoodaa irraa fudhaatuu akkaa yabboo(Forum)n tolfamuu hirmatoonii walgahii kanaa dhammatnii jiru. Tokkummaan Humna! 03.05.2014 Munich


Oromoon wal malee gargaarsa biraa akka hin qabne yoomiyyuu caalaa ifa ta’uu qaba

Abdii Boruutiin Impaayara Itoophiyaa tana keessatti, sochiilee godhamaa turani fi jiran yoo ilaalle, hamma Oromoon saboota biroo wajjin dhaabbatee adda-durummaadhaan wareegama guddaa kaffale, dhimma saba keenyaarratti garuu saboonni biroo dafanii nuuf mirmatanii nu wajjin dhaabbachuun isaanii hin mul’atu. Kan fagoo hafee, isuma dhiyoo kanaa yoo yaadanne, bara 2005 yeroo deeggartootni jaarmayaa CUD hiriira nagaa bayanii Finfinnee keessatti Wayyaaneedhaan ajjeefaman, saboota biroo keessaa kan dafee isaaniif mirmate fi sagalee dhageessise Oromoo ture. Har’a garuu yeroo ijoolleen teenya kuun reebaman, kuun mana hidhaatti guuraman, kuun ammoo ajjeefaman, saboota biroo keessaa sagaleen takkallee hin dhagayamne. Kan Habashootaa haa dhiisnuu; warrumti kibbaatuu, kan saba Oromoo wajjin hiree walfakkaataa qaban, callisanii nu ilaaluu isaaniitu hubatama. Kun maal nutti agarsiisa? Asirraa maal hubachuu fi barachuu dandeenya? Sochii diddaa gabrummaa barattootni fi uummatni Oromoo yeroo ammaa godhaa jiran kana ilaalchisee, sabootni Itoophiyaa, kan Oromoo hin taane, maaliif callisanii nu ilaalu jechuudhaan namootni keenya tokko tokko komii isaanii ibsaa jiru. Saboota cunqurfamoo ilaalchisee komiin kun sirrii ta’uu mala. Haa ta’u malee, warrii uummata Amaaraa komachaa jiran waan dogoggoran natti fakkaatu. Maastar Planii Finfinnee babal’isuu kana ilaalchisee, akka natti fakkaatutti kun projaktii Wayyaanee qofaa otuu hin taane, sirumaa kun kaayyoo fi karoora nafxanyoota durii ti jedheen amana. Maaliif yoo jedhame, sochiin Oromoo waan isaan sodachiseef; akkasumas ammoo gaafiin mirga hiree ofii murteeffachuu uummata Oromoos hanga deebii argatutti qabsoon kun akka hin dhaabbanne fi sirumaa cimaa akka deemu waan hubataniif, tooftaa fi shira biraa baasanii akka qabsoon keenya ittiin laaftu; kana birallee dabramee akka Oromiyaan bakkee lamatti addaan cittu taasisuuf fedhii guddaa waan qabaniif, babal’achuu Finfinnee guutumaa guututti deeggaru jechuu dha. Kun karaa tokko dha. Karaa biraatiin ammoo, wanti hubatamuu qabu, yoo sabni Amaaraa sochii barattoota keenyaa kana deeggaranii fi sochiin kunis milkiidhaan kan xumuramu ta’e; yoo Maasta Plaaniin kun fashale, Oromoon injifannoo tokko goonfate jechuu waan ta’uuf, injifannoon uummata keenyaa ammoo kufaatii isaanii (nafxanyootaa) waan ta’uuf sochii kana akka hin gargaarre waan ifa ta’uu dha. Kanaaf, deeggarsa isaanirraa eeguun waan hin yaadamnee dha. Kanaafan komiin Oromoon Habashootarraa qabu dogoggora jedhe. Saboota biroo, warra akkuma Oromoo Habashootaan gabroomfaman yoo fudhanne ammoo, akka natti fakkaatutti, kunis karaa adda addaatiin ilaalamuu ni danda’a. Tokkoffaa, olola Habashootni keessumaayuu Wayyaaneen oofturraa kan maddu, sabootni kibbaatuu guutumaa guututti Oromoo waan amanan hin fakkaatu. Isaanumtuu Oromoorraa sodaa waan qaban fakkaata jechuu kooti. Kanaaf, sochiin dhimma Oromoo qofaa ilaallatu kan akka Maastar Planii Finfinnee kun yoo cime fi Oromoon injifannoo yoo argate, gara fuulduraatti waan Oromoodhaan liqimsaman itti fakkaata jedheen yaada. Asirratti wanti biraa kan hubatamuu qabu, babal’achuu Finfinnee Oromoo malee sabootni biroo waan balaaleffatan natti hin fakkaatu. Lammaffaa, sochiin ijoollee (barattoota) keenyaa kun dhugumatti cimee; uummata bal’aa Oromoo hammatee; warraaqasa uummataa kaasee, injfannoo fiduu ni danda’a jedhanee waan hin amanneef; sanumaa asitti Wayyaaneenis sochii kana dhaamsuuf ijoollee fi uummata keenya akka fixxu waan beekaniif, dafanii ibidda boba’aa jiru kana keessa seenuuf waan of qusatan natti fakkaatu. Kanaaf, moggaa taa’anii ilaaluu filatu. Yeroodhaaf callisuu haa filatan malee, waayeen akkanaa kun garuu isaaniifis akka hin oolle ni dagatu jedhee hin yaadu. Har’a Finfinnee, boru ammoo magaalota biroo akka ta’an waan nama shakkisiisuu miti jechuu kooti. Sadaffaa, biyya Itoophiyaa jedhamtu sana keessatti humna qawwee malee sochiin karaa nagaa keessumaayuu Wayyaanee jalatti bu’aa tokko akka hin fidne kunoo sochii Musiliimotaa, kan waggoota lamaa ol deemaa jiru, kanarraa waan hubataniif, kan ammaa kunis (kan barattoota Oromoo) bu’aa fiduu danda’a jedhanii waan hin yaadneef, sochii kanatti makamuu ykn deeggarsa kennuurraa ofqusatu. Dubbii gabaabsuudhaaf, sochii ammaa kanas ta’ee, walumaagalatti sochii mirga hiree ofii ofiin murteeffachuu saba Oromoo keessatti, Oromoon wal malee gargaarsa biraa akka hin qabne hundi keenyaa hubachuu qabna. Yoo nuti wal bira dhaabbannee, harka walqabannee tokkummaadhaan keessa fi alaan mirga keenyaaf hin falmanne; yoo teenyee gargaarsa ykn deeggarsa biraa kan eegnu ta’e, kaayyoo keeenya bakkaan (galiidhaan) gayuun rakkisaa akka ta’u ifa ta’uu qaba. Keessumaayuu ammoo warra nu bitaa turani fi ammallee sirna durii sanatti nu deebisuuf halkanii fi guyyaa hojjechaa jiran deeggarsa gaafachuun ykn irraa eeguun waan hin yaadamnee dha. Kanaaf malli fi falli jiru, gabaabumatti Oromoon tokko ta’ee; karaa danda’amu hundaan qabsoo kana keessatti gahee ofii taphachuu fi qooda ofii gumaachuu qofaatu galii barbaadnutti nu geessuu danda’a. Yeroon ammaa yeroo gandaan, naannoodhaan, amantii fi ilaalcha siyaasaatiin wal qoqqoodnee mooraa keenya laaffisnu otuu hin taane, yeroo yoomiyyuu caalaa “OROMUMMAA” hundee godhannee mirga keenyaaf tokkummaadhaan falmannu ta’uu qaba. Har’a diinotni keenya kan nurratti duulaa jiran, amantii fi ilaalcha siyaasaa keenyaa dhabamsiisuuf otuu hin taane, kaayyoo fi karoorri isaanii adda-durummaadhaan eenyummaa keenya Oromummaa balleessuufi. Waayeen Maastar Plaanii Finfinnee, kan yeroo dheeraaf shirri irratti hojjetamaa ture kun maqaa misoomaatiin lafa babal’isuu qofaatti waan hafu otuu hin taane, kun bu’ura ykn jalqaba duula balleessaa eenyummaa Oromoo fi dhiphisuu fi bakka lamatti kutuu Oromiyaa dhiiga fi lafee gootota keenyaatii ijaaramte kanaa ti. Kanaaf, Balaa nutti deemaa jiru alaalatti arguudhaan; nu bira gayee otuu harkaan nu hin qabatin dafnee tokkummaadhaan falmii guddaa godhuu qabna. Har’a dhiigni ilmaan Oromoo dhangala’us; lafeen ijollee Oromoo caccabdus; haa turu ykn haa daddafu malee injifannoon xumuraa kan uummata keenyaa akka ta’u shakkiin hin jiru. Warri bilisummaa fi walabummaa isaanii argatanis lubbuulee lammiilee meeqaa itti dhabanii waan ta’eef, kan keenyaas adda ta’uu hin qabu. Dhiigni ijoollee Oromoos bilaashatti hin hafu. Qabsaa’an ni kufa qabsoon ittifufa. Galatoomaa! Abdii Boruu: aboruu@gmail.com


YAMAN: WAAMICHA MARII, DIDDAA  Ajjeechaa Barattoota Oromoo tii fi Ummata Oromoo irratti mootummaan abbaa irree Impaayarri Itoophiyaa gochaa jiru ilaalchisee,

Waajjirri Kominiitii Tokkummaa Baqattoota Hawaasa Oromoo Yaman, Hawaasa Baqattoota Oromoo Yaman hundaaf Wanni Ibsinu, Guyyaa 9-05-2014 Magaalaa Yaman Sana’aa Keesatti MARII DIDDAA Ajjeechaa Barattoota Oromoo tii fi Ummata Oromoo irratti mootummaan abbaa irree Impaayarri Itoophiyaa gochaa jiru ilaalchisee,Hawaasa Baqattoota Oromoo Biyya YAMAN Keesa Jiraatan Waliin Marihatuu Waanbarbaannuuf, Kana kan ta’eef Hawaasni Baqattoota Oromoo Yaman HUNDI Marii kana IRRATTI Akka HIRMAATTANII DIRQAMA LAMUMMAA AKKA BAATAN Maqaa Baqattoota Hawaasa Oromoo Yamaniin Kabajaan isin Affeerra. KAAYYOO Marii •Gaafiin Mirgaa Kan ilmaan Oromoo Biyya Keesatti Kaasaa Jiran Gaafii Haqaa Tahuu Addunyaa Agarsiisuu, *AJJeechaa, Hidhaa FI Darara Mootummaan Abbaa irree itoopiyaa ilmaan Oromoo Gaafiilee Mirgaa Karaa Nagayaatiin Gaafatan, Gocha suukhanneesaa Irraan Gahaa Jiru Balaaleefatuu *Gargaarsa Yaalaa ilmaan Oromoo Rasaasa AGAAZII Fi FEDARAAL Poolisaatiin Madaawaman Gargaarsa Walitti Buusuu!! GALATOOMAA, Tajuu Shariif Dura Ta’aa Waajjira Kominiitii Tokkummaa Baqattoota Hawaasa Oromoo Yaman, bil: 00967734212375


“Mirgaa fi bilisummaa keenya amma argannutti garboonfatoota irratti ni qabsoofna, dadhabnu ilmaan itti guddifanna” Gen. waaqoo Guutu “dhimmi Oromoo kana booda nafxanyootati bofa udduu lixxe taatee jirti. Harkisan itti cita , dhiisan itti lixa” hoogganaa meccaa fi tuulamaa Angafootiin hooganoota qabsoo Oromoo raaga isaan raagaa turan amma lubbuun jiraachuu baatanis, jechi isaanii dhugoomee jira. Oromoon alagaa irraa gaaffii tokko illee hin qabu. bilisummaa fi abbaan biyyuummaa kiyya kabajamuu qaba kan jedhu duwwaa ilmaan isaa barsiifate. Sabni mirgaa fi bilisummaa dhabe sossobbaa fi fakkeessii wareertonni dhiyeessanii yeroon inni harka kennate seenaa keessa hin jiru. Abashoonni dhufaa darbaa sababni mooraa masaraa Miniliki keessatti wal lolaniif naannoo isaanii bulchuuf ykn bituuf miti. Qabeenyaa Oromoo fi Oromiyaa irratti duroomuf, aangoo irratti wal lolu. Sirni kaleessaa aangorra tures ta’ee, kan amma aangoorra jiru, yoo toftaan bittaa isaanii garaa garummaa qabaate malee, galiin isaanii Oromoo garboomsuudhaan aangoo siyaasaa fi dinagdee dhuunfachuu dha. Mana hidhaatti Oromoo guuruun, ajjeessuu fi biyya isaa irraa buqisuun oromomoon mirga isaaf falmachuu irraa tasa duubatti deebisaa hin jiru. Qubattuun abashaa bara Miniliki irraa kaasanii Oromoo akka sabaatti dhabamsiisuuf yaalii eddu taasisanii, itti hin milkoofne. Miniliki Oromoo miliyoonotaan lakka’aman jumlaan duguugee jira. H/sillaaseen bifuma wal fakkaatuun qabeenyaa fi saba Oromoo akka sabaatti dhabamsiisuuf yaalee jira. bara bittaa dargiis haaluma kanatu itti fufe. Kan bara bittaa TPLF kan bara H/sillaasee fi dargii irraa adda kan taasisu, maqaa afaan kee dubbachuu dandeesse jedhuun, miindeffamtoota irratti ijaaree, qabeenya dachee Oromiyaa saamuu, ilmaan Oromoo egeree sabaaf ta’an karaatti ambisuu, afaan isaa kan dubbatan itti miindessuu, Oromoo aangoo siyaasaa fi dinagdee irraa fageessuu kan kaayyeeffatee dha. haalli TPLF waggaa 22 Oromoo irratti raawwate kanuma. Beektota ilmaan Oromoo egeree sabaaf ta’an toftaa gara garaan dhabamsiisee jira. barataa Oromoo barsiisaa fi beektola lammii Oromiyaa ta’an hundeen balleessuuf kan akka sirna TPLF hojate hin jiru. Sanas ta’ee kana haqa ummati Oromoo qabu, hukkaamsuun tasa hin danda’amne. Yeroo ammaa dhaloota eenyummaa isaa beekutu Oromiyaaf guddatee jira. galata gootota Oromoo kaleessa lubbuu itti dhabaniif haa ta’uu, yeroo ammaa gaaffiin Oromoo amma galiin isaa qaqabutti sadarkaa humni kamuu dubaatti deebisuu hin dandeenye irra gahee jira. dhaamsa dureen qabsoo Oromoo angafooti dhaammatan qabatamaatti muldhachaa jira. kun bu’aa qabsoo Oromoo ti. Oromoo fi Oromiyaaf gammachuu, diina Oromoof ammoo, mata-dhukkubbii dha. falli TPLF qabu kana booda miindeffamtootaan Oromoo gowwaamsuu fi bituu akka hin dandeenye yeroon itti hubatu amma. Ilmaan Oromoo OPDO keessa galanii, miindeffamtootaan hoogganamaa turan, bifa nama gammachiisuun gara qabsoo sabaatti makamanii jiru. Hoogganni OPDO miindeffamtoota ta’uu isaanii hubachuun, ilmaan Oromoo miliyoonatti lakka’aman miseensa OPDO ta’anii otoo jiranuu, ummata isaanii wajjin dhaabatanii jiru. Kun qabsoon Oromoo diina irratti injifannoo seena qabeessa galmeessisee dha. TPLF fi miideffamtoota isaa malee, ilmi Oromoo Oromoo ajjeessuuf diina wajjin dhaabbate hin jiru. Oromoon ilmaan isaa dammaqoo ta’aniifii jiru. Haalli yeroo ammaa tokkummaadhaan barattootiin Oromoo fi ummati Oromoo diddaa garbummaa finiiinsaa jiru kana dhugoomsa. Amma kan ta’uu qabu OPDOn yeroo kamuu kan walitti haraaramuu hin dandeenye qaama lama ta’uu ishee ti. Isaanis miindeffamtootaa fi sabboontota jedhamanii adda wal baasanii jiru. Keessumaa hoogganootiin OPDO gubbaa jiran yakkaa fi daba gara garaa Oromiyaa fi ilmaan Oromoo irratti waan raawataniif yeroo kamuu ummata wajjin warra haraaramuu hin dandeenyee dha. dhalooti haaraan (dhaloota qubee) kan ta’an garuu OPDO keessa jiraatanis mirgaa fi bilisummaa saba isaaniif akkasumma abbaa biyyummaa isaaniif ifatti falmachuu jalqabanii jiru. Kun guddina siyaasa Oromoo muldhisa. Kanaaf TPLF amma fedhe meeshaa waranaa fi humna tikaa qabaatus, dachee Oromiyaa keessatti jaamaa (ija dhablee) ta’aa dhufuun isaa ifa ta’ee jira. fincilli barattoon Oromoo golee Oromiyaa hunda keessatti qabsiisan kana muldhisa. Oromoon tokko taanan, diinni keenya amma fedhe guddaa fakkaatus, dachee Oromiyaa keessatti ija hin qabu. ijaa fi gurra diinaa duuchuuf tokkummaan keenya fardii dha. Keessumaa yeroo ammaa dhaabbileen siyaasaa Oromoo guddaa xinnaa otoo hin jedhiin tokkummaan dhaabbachuu qabu. wal dhibdee ykn garaa garummaa xixiqaaf jecha, diina Oromootiif yeroo kennuu hin qaban. Dhiigdi barattoota Oromoo, dhaabbilee siyaasa Oromoo yeroo kamuu caala, akka waliin hojataniif imaanaa itti ta’uu qaba. xuurii dhiigaan ilmaan Oromoo dhaamte kana dhaabbileen siyaasaa dhaabbatanii ilaaluu qabu. gumaan barattoota Oromoo kan baafamu tokkummaa ilmaan Oromoo dhugoomsuun ta’uu qaba. biyya keessatti ilmaan Oromoo yeroo kamuu caala, waliin dhaabatanii jiru. Dhiigaan muldhisanii jiru. Dhaabbileen siyaasaa biyya keessa jiranis ta’ee, biyya alaa socho’an gaaffiin bilbiltuu tokkummaa ta’uu isaa hubatanii atatamaan waliin hojachuu qabu. hoogganii dhaabaa ykn garee kamuu dhimma tokkummaa Oromoof gurra hin kennine diina gargaaruun ala Oromoof bu’aa tokko illee hin qabaatu. Kanaaf dhiigdi barattoota Oromoo TPLF fi miindeffamtoota isaan dhangala’e , nutokkoomsuu qaba. ajandaa ummata oromomoo fi Oromiyaan ala gaaffiin bilbiltuun hin jiraatu. Qabsoo galii keenya isa dhumaan nugahu dhugoomsuuf, qabsoo walitti fufiinsa qabuu fi gurraa fi ija diinaa jaamsuu danda’u, gaggeessuu qabna. Kana gochuuf, tokkummaan gaaffii fardii dha. beektotiin Oromoo waldaa fi jaarmiyaan hawaasa Oromoo bakka jiran hundatti dhimma kana dhugoomsuuf dhama’uu qabu. diina keenya dachee Oromiyaa irraa buqisuuf qabsoo roga hundaa gaggeessuu qabna. Keessumaa qabsoo keessa keenyaa, daddaffiin daandii sirrii qabsiiisuun yeroon isaa amma. Hojiin dippilomaasii fi dhageettii sadarkaa addunyaatti argachuu kan dandeenyu, yoo keessi keenya akka Oromootti tasgabbii fi tokkummaa qabaannee dha. kudhan taanee, dhimma tokko dubbachuuf hojii dippilomaasii gaggeessuuf ni yaalla yoo ta’e, namni nama dhaghu hin jiru. Tokkummaa yoo qabaanne, alagaan gurra namaaf kenna. Hojiin dippilomaasii milkii argata. Kana beeknee qabeenyaa qabnu hunda gara humnaatti jijjiruu qabna. Oromoon biyya Itiyoophiyaa keessatti humna sabni kamuu biyya sana keessatti hin qabaanne qabna. Humna namaa Oromoon qabu, Itiyoophiyaa keessatti guddaa duwwaa otoo hin taane, murteessaa dha. dinagdeen Oromiyaan sirna Itiyoophiyaa jiraachisuuf burqisiiftu bakka bu’aa hin qabu. taa’umsi Oromiyaa Itiyoophiyaa keessatti bakka furtuu dha. qabeenyi keenya sadan kun gara humnaatti jijjiruu yoo dandeenye, diinni yeroo ammaa kana guddaa fakkaatee of ilaalu kun, galabaa abidda cinaa jiraatuu dha. kana gara humnaatti jijjiruuf dhaabbileen siyaasa Oromoo, caasaan jaarmiyaa hawaasa Oromoo, beektotiin Oromoo gahee murteessaa qabu. kanaaf ilaa fi ilaameedhaan qabeenya ittiin badhaanee jirru, gara humnaatti jijjiruun bilisummaa keenya goonfachuuf haa kaanu. Oromiyaan dhaloota haara egeree isaanii beekan itti guddifattee jirti. Kana booda dhimma qabsoo oromoo tuffatanii bira darbuun tasa hin danda’amu. Gaaffiin oromoo gaaffii mirgaa fi bilisummaa ti. Gaaffii kana deebisuun ala falli abashootii fi bittooti qaban hin jiru. Kana booda gaaffii oromoof otoo hin abboomamiin, egereen isaanii dukkana. Tokkummaan humna. Camadaa Hundee camadaa@gmail.com


Basaastoota wayyaaneerra of eeggadhaa

BAAYYEE WAAN NAMA GADDISIISU Mucaan suurrishee armaan gadii kun SHUGER GOLOLCHA barattuu universiitii saayinsiif teekinolojii Adaamaa muummee Afaan oromoo waggaa 3ffa ti. Isheen baasaastuu lukkeelee wayyaanee miseensa dhaaba OPDO jedhamuuti. Kaleessa gagala jechuun caamsaa 5/2014 TVO dhaan akka dubbattee sookkeettii nutti sakka’ametu jiramalee dhimmi maaltu nu jeeqsisa ykn deeggaraa dhaaba sanaa hin taane nuti maalii qaama biraadhaaf meeshaa taana jettee maqaa unv. saayinsiif teknoolojii Adaamaa balleessite ijoolleen keenya isheerraa akka of eegan jenna. namoota akkasi kanaaf waan gatii isaanii barbaaduun dirqama akka ta’uus hin dagatiinaa!!


WALIIN WALIIF

Ummanni Oromoo waanjoo gabrummaa jalatti erga kufeen as Oromoonni miliyoonaan lakkaawaman harka gabroomfataatti wareegamanii jiru.Gariin ammoo biyyaa arihamanii gariinis hidhaa diinaa jalatti mootota gabroomfataa dhufaa darbaan hidhamaa hiraarri jabaan irraan gahamaa har’aan gahanii jiru. Oromoonni hidhaa diinaa jalatti hiraaramaa turan lakkoofsi isaanii hedduu dha. Hamma kana jedhamee kaayamuu yoo baate illee kumaatami hedduun biyyatti keessatti hidhamanii gariin bakka buuteen isaanii dhabamee gariin ammoo ajjeefamanii akka jiran seenaan ni hima. Bara 1991 Wayyaaneen TPLF erga aangootti ol bahee kaasee falmaa mirga sabaa osoo taasisanii fi kanneen qabeenya samamanii yakki irratti hojjetamuun Oromoonni hidhaman 40,000 ni taru. Kanneen keessaa maanguddooti,Shamarranii fi daa’imman umuriin isaanii hidhaaf hin geenye murtii seeraa tokkoon alatti hidhaa keessa taa’u,gariin ajjeefamanii jiru. Qonnaan bultooti, daldaltooti,barsiisoti,barattootii fi hojjettooti Oromoo hedduun maqaa Oromummaan yakkamanii manneen hidhaa keessatti mankaraaranii jiru,irra guddaan har’as itti jiru. Oromoonni Wayyaaneen TPLF’n Oromummaan yakkamanii hidhaatti guuraman akka qaama hawaasa kamii iyyuu maati irraa dhalatanii fi fuudhaniis haa ta’u heerumanii kanneen ijoollee horatan waan ta’aniif yeroo hidhaa galan kanatti maatiin isaanii rakkachuu fi ilmaan isaanii hiyyummaa keessa galuun gargaarsa tokkoon malee hegereen isaanii dukkanaawaa ture ammas ittuma fufaa jira. kanneen hidhamanis ammoo diinagdee ittiin of hirphan waan hin qabneef jecha hidhaa irraa of baasuuf maallaqa ittiin abokaattoo bitatan ni dhabu. Kanneen hafan gariin ammoo biyya hin beeknetti godaananii mooraalee baqataa biyyoota ollaa keessatti gargaarsa tokkoon malee dararamaa jiru. Haalleen kanneen ilaaluun muldhati maatii hidhamtootaa fi baqattoota,akkasumas sababaa maatiin irraa hidhameef kanneen biyyoota oromaatti baqachuun godaansa irra jiran,hirphuu fi hadhaadhiyyuuf jecha akeeki” Waliin Waliif”jedhu kun quuqqamtoota ilmaan Oromoo biyya alaa jirus ta’e qabaataan Oromoo biyya kamiinuu jiru harka wal qabachuun wal bira dhaabbachuudhaan maatii miidhamtoota ilmaan Oromoo akka baraaruuf jecha akeeki kun hundeeffame. Haalli yeroo ammaa biyya keenya Oromiyaa keessatti deemaa jirummoo daranuu hammaachuu isaa namni argaa,dhagayaa jiru hundeeffamuufi fiixa bahiinsa kaayyoo Pirojektii WALIIN WALIIF lafee dugunguruu dugaa tahee akka nu jajjabeessuufi dirqama lammummaa isaa bahus abdii keenya. Kaayyoo Galii a) Hidhamtooti Oromoo biyya keessatti karaa seeraa mirga falmachuuf abokaatoo bitachuun isaanitti ulfaate hidhaa keessatti waan baroota lakkaawataniif kanneen gargaaruun dandahamu carraa argameen duuka bu’anii hordofuu b) Daa’immaan Oromoo maatiin irraa hidhameef carraa barnootaa saaquu, mana barnoota galchuu fi mala jireenyaa faluu. c) Maatii hidhamtootaa kanneen biyya keessatti rakkoo fi miidhaan diinaa irra gahe hordofuun gargaarsa barbaachisu taasisuu. d) Oromoota hidhaa irraa miidhamanii bahanii biyya ollaatti baqatanii fi maatiin hidhamtootaa kanneen biyyoota ollaa itti baqatanii mooraa baqataa keessatti dararaman gargaaruu. e) Kanneen hidhaa keessatti dhukubsatanii fi warreen rukuttaa diinaan miidhaman wal-dhaanuufi waldhaansisuu. f) Mana hidhaa keessaa Shamarraanfi haawwan Oromoo rakkina xiinsammuufi miidhaa addaatiif saaxilaman gargaarsa addaa barbaadanii bira dhaabbachuu fi gargaaru. Akkasumas Ilmaan Oromoo manneen hidhaa Habashootaa keessatti Sababaa reebicha, torture fi miidhaa gara jabina diinaa irraan kanneen qaamaa hirdhatanii fi miidhaman gargaaruu fi haamileen tiksuu.


Hiriiraawwan Mormii Oromiyaa Keessaa Itti fufaniiru

WASHINGTON, DC — Hiriiraawwan mormii magaalaalee Oromiyaa adda addaa keessatti geggeessaman itti fufanii jiru. Akkuma kanaan guyyaa kaleessaa jechuunis Caamsaa 6 bara 2014 ijoolleen barattootaa mana barnootaa sadarkaa lammaffaa Qellem mormii isaanii dhageessisanii jiran.Haa ta’u malee humnootiin mootummaa dallaa keessaa akka hin baane waan dhorkaniif jecha dhakaa darbuu yeroo jalqabanitti humnootiin nageenyaa dhukaasa bananiin durbee kutaa 11ffaa barattu tokko rasaasaan harka ishee irra rukutuu isaanii barattonni dubbatanii jrian.Gaazii imimmaansuttis gargaaramuu dhaan hiriirri isaanii utuu hin geggeessamin humna poolisaan bittannaa’eera jedhu barattoonni kun.Gama biraan immoo mgaalaalee Chanqaa, Giddaa ayyaanaa, Chaliyaa fi bakka birootti illee hiriirri kan geggeessaman si’a ta’u bakka kaanitti nagaan geggeessamee kan xumurame si’a ta’u bakka ka birootti immoo humnootii mootummaan ittisamaniiru. Universitiiwwan hanga tokko keessatti barnoonni kan itti fufee jiru si’a ta’u kanneen akka Univesitii Haromaayaa fi Wallaggaa keessatti barnoonni amma iyyuu utuu hin jalqabamiin kan jiru ta’uu jiraattonni naannnoo fi barattoonni nuuf ibsanii jiru.


Lubbuu akka tasabatu dhama biyyeen nyaatu seenaa sirraa haa batu! maaltu lammiif koodee isaa ganaa? maaltu lammiif koodee isaa ganaa? ” hin ganu jedheraa anuu lammii gadissa ufii maalif ganuu? hin ganu jedheraa anuu “hiriyyaa gadissa ufii maliif ganuu? hin ganu jedheraa anuu ” lammii gadissa ufii maliif ganuu? Dalachoo ojee galaa hulaatti Gangee hin hidhatani hin hidhatani! “hin hidhataani maaf hidhateree? hiriyyaan araa garaa si baraa mataa si maraa dhofkadhu garaa.”garaa si baraa lakkii mataa si maraa dhofkadhu garaa! Hiriyyaan araa ” garaa si baraa lakkii mataa si maraa dhofkadhu garaa! Nan deema jettus deemi faagadhuu.malkan duka faana bu’u du’a oolanii roorroon hammaattuus didi jabaadhu garaan abbaa faana dutii du’a oolanii! ” du’a oolanii” eergan ollee waliirraa hin dheesinuu yaa ujjoolee! duti hin ollee! ” walirraa hin dheesissuu yaa ujoollee” erga hin ollee ” walirraa hin dheesissuu yaa ujoollee!”duti hin ollee walirraa hin dheesissuu yaa ujoollee! Tulluu jala malkaa yaatu malkaa yaatu maaltu booressee talliila tana? maaltu booressee taliila tana? Lubbuu akka tasa batu dhama biyyeen nyaatu seenaan sirraa haa batu! Maaltu lammiif koodee isaa ganaa? maaltu lammiif koodee isaa ganaa? hin ganu jedheraa anu lammii gadissa ufii maliif ganuu? hin ganuu jedheraa anuu ” hiriyyaa gadissa ufii maliif ganuu? hin ganuu jedheraa anuu ” lammii gadissaa ufii maliif ganuu?? Yoo garaan aree si lalate lalatus garaa hinhidhatani hidhadhu ” hinhidhatani hidhadhu” hinhidhatanii maaf hin dhidhanneree?? yoo alaagan sitti dhadatee lammii ufitti himatanii himadhu.”ni himatanii himadhu” ni himatanii maaf hin himanneeree? hiriyyaan araa garaa si baraa mataa si maraa dhofkadhuu garaa.”garaa si baraa mataa si maraa dhofkadhuu garaa” of eegaa adaraa! “garaa si baraa mataa si maraa dhofkadhuu garaa” hiriyyaa araa “garaa si baraa mataa si maraa dhofkadhuu garaa! Nan deema jettus deemi faagadhu malkas duka fauna bu’u du’a oolanii “du’a oolanii” roorroon hammatuus didi jabaadhu garaan abbaa faana duti du’a oolanii ” oolanii” erga ollee walirraa hin dheesissuu yaa ujjoollee duti hin ollee walirraa hin dhessisu yaa ujoollee erga hin ollee walirraa hin dheeshisuu yaa ujoollee Kootamee ilmaan abbaa tokko Harmeen teessan isiin yaamatoo jirti bar! ilmaan ishee warra biyya nama keessa jirtani fi warri anuma keesa teetanitoo natti ilaala jirtan hundi keesanuu bakka tokkotti walitti naaf qabamatoo maari’adhamee jechatoo jirti bar Harmeen teenya magariisni narratti murtesiitani fi naaf murtesitanii dhagaahu barbaada jechaa jirtii maaloo lammiwwaan koo koomi guddaa nurraa qabdii bar harmeen teenya uufffffffffffffff Oromiyaan ani tan ummaata Ambooti fi baratoota Nnversity Amboo qofa? akkasumallee tan barataatoota fi ummaata ykn Oromoota wallagaa qofa jechaatin jirti? maaloo ilmaan Oromiyaa harmeen teenya booyatoo jirti ilmaan ishee barbaadachatoo jirti ilmaan koo baayyeen ilmaan koo bira dhabee jettetoo bochii maal nuuf wayyaamee? Ilmaan isheedha hundayyuu yaamatoo jirti! maaloo maaloo Oromoo koo maaf teenya?? maaf rafnaa?? maaf hin kanee? yoom haa tahuumee bilisummaan barana malee bara eegereetti? Oromiyaan ykn biyyi tan waliiti maaf kutan tokkof lama rasaasaan dhumataa? akkamimee maal hedduu dubbadha? sochoo’amalee dubbiin akkanatti hin taatu jabaadha maaloo kuta kutaan yoo tahee qabsoon seenaa waggaa dhibba (100) dura maal gochaa dubbanaree!! manuma gadi nuu guuranitoo harka fi harma nurraa haa ciranii kaa maaloo ka’aatoo Oromoo warra ka’aanitoo bilisummaaf dhabachaa jiratitti dabalamatoo diina biyyarra kufisa kufaa akkasittimalee bilisumaan hin jirtuu beeka rabbiin walfaanna nu haa kaasu jaabadha Gotoota koo rabbitu nu garagaara insha Allah BARRI BARA BILISUMMAATI INJIFANNOON KAN OROMOOTI!


Waraanni Adda Islaama Oromiyaa (IFLO) gama baha Oromiyaatiin tarkaanfii waraanaa fudhachuu isaa labse

Baratoota Oromoo kan hirira nagaya heeran baherratti waraana wayyannee rassaan maataa kheeysaa tuma jiraan bira dhaabachuuf,waraani IFLO baha Oromiyaa kheeysatti tarkaanifi waraana wayyanneerratti fudhacha jiraan, Guyyaa 5/5/2014rratti ganam za’aa 4;oopm looli waraana IFLOtifii wayyannee jiddutti godhame, Wayyannerra nama 5 ajeesani goobaan galachuu looli xumurame, waraan IFLO nama 2 qoofa irra madaawe. Tarkanfii waraani bilisummaa oromiyaa godha jiru kan ummanni Oromoo bikka jiran hunda laafa ke’ee soossohina baratooni luubu isaa dabrasa jirtu kan akka addaan hin dhaabaane godhuu. Dhamsa ummata Oromoo kan biyya kheeysaafii alaa jira hirira nagaya akka itti fuufan. Hooganootafii waraani OPDO baratoota Oromoo birra akka laafa khaatani dhaabatan yeroon Oromiyaa bilisoomtus amma bakka takka dhaloon Oromoo harka wal qabatee laafa kha’uu qabna. Izni Gooytaatiin Oromiyaan ni bilisoomtti.!!! Tokkumaan human.!!!! Bakka bu’a Sooreeysa Mullisaa Jaarraa


Hiriirri guddaan tokko har’a Lammiiwwan Oromootiin as Washington DC fi naannoo addunyaa keessatti geggeessamee jira.

WASHINGTON, DC — Hiriirri kun magaalaa Finfinnee magaalottii naannoo jiran kan Oromiyaa waliin wal qabsiisuuf master palan qopahaa’ee mormuu dhaan barattootaa fi uummata hiriira mormii geggeessu irratti tarkaanfii mootummaan fudhate mormuuf ture. Kanneen Washington DCtti hiriiran irraa xalayaa isaanii kan fuudhan ministrii haajaa alaa irraa itti gaafatamtuu deskii Itiyoopiyaa Vernelle Trim yoo ta’an kanneen maatii namoonni hiriira sana irratti duraa du’aniif gadda itti dhaga’ame ibsuu dhaan dhiittaa mirga namaa Itiyoopiyaa keessatti raawwatamaa jiru akka dhaabatuuf irratti hojjenna jedhan jechuu dhaan qindeessitoonni ibsaniiru. Hiriirrifakaataan kutaalee US garaa garaa dabalatee biyyoota kan akka Afriikaa kibbaa Germany, Netherlands, Asustrlia, Switzerland, Sweden, Yemen fi kanneen biroo keessattigeggeeffameera.


Hiriira Mormii Hawaasa Oromoo Biyya Suwiidin Kan Magaala Goteborg fii Skaaraa

Hawaasni Oromoo biyya Suwiidin kan naannoo magaalaa gudditti lammaffaa biiyya Suwiidin Goteborg jiraatuu fii naannoo isiitti argaman guyyaa har’aa jummata caamsaa 9 hiriira mormii diddaa wayyanee bahan, Kan hiriira kanarraa nama gammachiisaan, Oromoonni naannoo kanatti argaman tokko odoo manatti hin hafin, haawwan, shamarraan, manguddoo fii joolleen isiin daa’ima malqa qabdu kan dalagaa qaban guyyaa kana if wareeguudhaan dhaadannoo, gaaffiin barattootaa, gaaffii ummata Oromoo maraati, Finfinneen handhuura Oromiyaati, ajeechaa fii reebichii ummata keenyarraa jaa dhaabbatu, Mootummaan Suwiidin mootummaa abaaramaa kanaaf akka gargaarsa hin kennine kkf qabatanii gaddaa fi tumsa barattootta isaanii kan wayyaneen gara jabinaan rasaan fixxe balaaleeyfatan.


Ibsa Qeerroo Bilisummaa Oromoo

Caamsaa 9, 2014 Ummatni Oromoo fi dargaggootni Oromoo addatti ammo barattootnii University, Kolejotaa fi Manneen barnootaa sadarkaa tokkoffaa fi Lammaffaa torbanoota lamaan darbe gaaffii sirna fi seeraa Mootummaan Oromiyaa akka deebisuu fi mirga abbaa biyyummaa Oromoo gaafataa turre.Haa tahu malee gaaffii keenyaaf deebiin mootummaa, humana Polisa Federalaa biyyattiin qabdu hidhannoo guutuu waliinii fi waraana Agazii dargaggota, barattootaa fi ummata harka qullaa irratti bobbaasuun Oromiyaa guutuu dirree waraanaa godhee lubbuun namaa hedduu fi qabeenyi barbadaawee jira. Gaaffiin keenya gaaffii mirgaa fi seera qabeessaa waan taheef: 1. Ummatni fi barattootni kumaan lakkaawaman kan mana hidhaa haaraa bakka bakkatti Polisi Federalaa bane keessatti dararamaa jiran, hatattamaan akka gadi lakkifaman. Galmeen hidhamtootaa kumaan lakkaawamu kunis Ummta Oromoo fi addunyaaf ifa akka tahu. 2. Kanneen Barattotaa fi Ummata Oromoo nagaa meeshaa baraneen bakka bakkatti ajjeesan fi akkataa itti ajjeefaman Qaama Walabaa Mootummoota Gamtoomaniin utubameen akka qoratamanii fi seeratti akka dhihaatan.3. Hidhamtootni Siyaasaa biyyatti guutuu keessa waggaa 23 darban,hidhaa keessatti murtii kijibaan fi murtii malee dararamaa jiran hundi, haal duree tokko malee akka gadi lakkifaman.4. Polisni Federalaa fi waraanni mootummaa Federalaa naatoo tokko malee irra deddeebi’ee ummata Oromoo fi ummatoota biro mirga isaanii nagaan gaafatan rashanaa jiru, Oromiyaa keessaa hatattamaan akka gadi lakkisee bahu.5. Poolisnii fi Dabballootni Wayyanneen/EPRDF University, Kolejotaa fi Manneen barnootaa keessaa akka gadi lakkisanii fi mooraan barnootaa hundi siyaasaa partii EPRDF fi tikaa fi Poolisa irraa bilisa akka tahu.6. Oromiyaa Guutuu Keessatti Ummata Oromoo lafa irraa buqqisuun akka hatattamaan dhaabbatu fi kanneen buqqifamaniif beenyaan akka baafamu7. Mirgi Hiree Murteeffannaan Ummata Oromoo akka kabajamu8. Qabsoon Bilisumma Oromoo fi sochiin gaaffii mirgaa Qeerroon, gaggeeffamu nagaan kan gaggeeffamuu fi nagaan mirga falamtuu tahuu mirkaneessina. Qabsoo karaa nagaa gaggeessinu kanaaf deebii karaa nagaa akka nuuf kennamu gadi jabeessinee gaafatna.9. Qabsoon keenya fi sochiiin nagaan godhamu kun ummata nagaa saba kamuu, lammii kamuu fi nam tokkeenis tahe gurmuun kan nagaan hojjatatee bahee galu ykn qabeenya isaa kan target godhate miti. Gaffiin keenya sirna cunqursaa fi gaaffiilee mirga ummata Oromoo fi hegeree jireeneya keenya kan ilaalan akka deebii argatan qofaa dha. Kanneen maqaa kanaan ummata biraa irratti duulaa fi doorsisa godhan ni mormina.10. Gaaffiilee keenyas barnoota keenya barataa ummata keenya waliin nagaan akka deebii argatan sochii keenya itti fufaa, hanga gaaffiin keenya deebii gahaa argatanitti kan hin dhaabbatne tahuu mirkaneessina11. Sochiin keenya fi gaaffiin keenya kan haqaa waan tahaniif humni Qeerroo Bilisummaa Oromoo caasaa isaa guutummaa Oromiyaa keessatti diriirfatee sochii kana adda durummaan erga gaggeessuu eegalee waggoota lama gahee jira. Ummanni Oromoo Oromiyaa keessa fi biyya alaa jiru ofitti simatee deggersa nuu taasisaa jiruuf guddoo galateeffatna. Gama biraan ammo humnoonnii fi namoonni dhuunfaan sochii warraaqsaa Oromiyaa keessatti finiinee ol bahe kana gaaffii haqaati jechaa gama tokkoon ammo sochiin biyya keessaa hogganummaa hin qabu jechuun qindoominaa fi bilchina dhalooti ammaa irra gahee sochii FDG Oromoo kana gadi xiqqeesuun sochii hogganaa fi qindoomina kan hin qabne fakkeessuun warri dhiheessuu barbaaddan doggoggora kana irraa of ittiftanii dargaggoonni humnaa fi dandeettii sochii kana qindeessuu qabaachuu keenya bartanii akka nu cinaa dhaabbattan waamicha isinii goona. Kana malees nagaa jallattootni fi kannen mirga ilma namaa kabajan hundi akka nu cinaa dhaabbatan waamicha keenya gadi jabeessinee dabarfatna12. Ilmaan Oromoo waraana mootummaa , Poolisa Federala, hidhattootaa gandaa fi poolisni Oromiya obbolaa keessan irratti dhukaasuu keessaa akka dhaabbattan fi yoo waamicha kana diddan seenaa fi seerri akka isin gaafatu hubachiifna.13. Waraana, Poolisa Federalaa fi tika mootummaa Fedralaa keessa kan jirtan hundi ummata nagaa fi barattoota da’aimman irratti dhukaasuu akka irraa dhaabbattan gadi jabeessinee gaaftna. Seenaa fi seeraan akka itti gafatamuuf deemtan hubachiifnaKa’i Qeerroo!!Qabsoon Hanga galii isaa gahu Itti Fufa!Qeerroo BilisummaaCaamsaa 9, 2014Finfinnee


Breaking News: Wallagga Gimbii Keessatti Diddaan Wayyaanee fi Ergamtoota Wayyaanee Irratti Ka’e Jabaatee Itti Fufe

Magaalaa Gimbii Keessatti mormii guddaatu adeemsifamaa jira. Humni waraanaa uummata to’achuu hin dandeenye. Miidhamtoonni hedduun hospitaala seenanii jiru daqiiqaa muraasa dura lubbuun nama tokkoo baateetti.dubbiin kun baayyee cimaa jira!


Kan isin leenjisaa jirruuf akka isin gaaffii kana kaaftaniif osoon hin taane, akka isin Uummaticha barsiiftanii fi amansiistaniif malee…

Gaazexeessitoota TVO mara kan haammate,leenjii guyyaa 20f Adaamaa Galma Abbaa Gadaatti taasifamaa jirurratti waa’ee godina addaa Oromiyaa naannawaa Finfinnee Gaazexeessitootni gaaffii gaafannaan “Kan isin leenjisaa jirruuf akka isin gaaffii kana kaaftaniif osoon hin taane, akka isin Uummaticha barsiiftanii fi amansiistaniif malee akka sin gaaffii kana kaaftaniif miti jechuun doorsisuu irratti argamu,akkuma ammaan dura ijoollee Oromoo Oromummaan itti dhaga`amu ari`aa turan amma illee sin ariina jechuun doorsisuutti argamu. Namni lammiin Tigraay tahe akka leenjisuuf ergamee dhufe tokkos waa’ee gaaffii godina addaa ilaalchisee akkas jedhe “Kanan jala muree isinitti himuu barbaadu jaallatamees, jibbamees naanawaan finfinnee federala jala galuunshee dhimma murtaayee dhumeedha kanaaf gaaffii akkanaa yoo dhiistan wayya” jechuun akkuma wal gahii kanaan dura caffeen Oromiyaa Galma Abbaa Gadaatti taasisani,isaan keessa lukkee wayyaaneen tokko “jaalattanis,jibbita¬nis”jedhee ture kuni haasahuma wal fakkataan sodaachisaa jiraachuun hubatame Kana malees Eebla guyyaa 07 /2014 Yuunversitii Ambootti barnoonnii eegalee jira jechuun karaa midiyaan baratoota gara maatii fi iddoo adda addaati baqataan oduu sobaan waamuun baratoonii gara mooraa akkamu gahaniin; gargaarsa basaastoota fi humnaa fedeeraalatii namoonni 7 akkuma mooraa Yuuniversiitii gahaaniin qabaniin tumamaa gara mana hidhaati fudhaatamanii jiru. Barattoonni kunis:- 1. Waaqoo Gammaachuu 2. Abdii— 3. Firoomsaa 4. Sanbatoo fi kkf yoo ta’aan barattoota siviili kan waggaa 2ffaati. Namoonnii barattoonnii kun akka qabaman tasisaan basasstoota fi hongantoota dallaa Yuunversichaa kan ta’an:- 1. Dr. Mitikkuu Teessoo pireesendaati mooriicha 2. Obboo Laaqoo itti ana pireesedanti 3. Obboo Ababaa- Diinii mooraa teeknooloojii. 4. Obboo Zinaabuu head of ABPE warreen ta’aan kun barattoota walga’ii bilisaa irraa yaada kennaa turaan fedeeraalan qabamanii; dormiidha ukkaamsaanii fuudhaanii deemuu isaanii namoonii ijaan argaan ragaa baha jiru. BY>>QEERROO


Lamiilen Oromoo Balaleeyfana Gocha Mootuma Abba irre # Woyaane irrati gegeyfamu kalati hundaanu cimee iti fufera.

# OromoProtestsLamiilen Oromoo Balaleeyfana Gocha MootumaAbba irre # Woyaane irrati gegeyfamu kalatihundaanu cimee iti fufera.By Hamza BoranaGuyaa kaleeysa Hiriir nagayaa Aduunya keeysatiKalatiile hundaanu gegeyfameera.Guyaa hardha biyya keenya keeysati GodinaWolagaa Aana Gimbii keeysati hiriiri nagayaacimaan gegeyfama jira.Guyaa hardhas hiriir nagayaa iti fufuudhanMagaala Manchester ,UK gegeyfama jira.Haaluma wol fakaatun Guyaa Kaleeysa May 9Hiriiri nagayaa Guutu Aduunya irratgegeyfamera.Hawaasin Oromoo guyaa kaleeysa haaladinqisiisa tahen hiriira Nagayaa Tokkumaanbahudhan Dhiiga baratoota lamiile keeenya baditokko male dhangalahef akkasumas Gafiwwanmirgaa kaasudhan balaleyfana isaandhageysisaniiru.Hiriira Nagayaa Magaalota heddu irratigegeyfaman kana irrati Abbotin AmantaaHassawa cimaafi bilchata erga gudda ofikeeysa qabates dabarsaniiru.Haaluma wol fakaatun magaalota hiriri nagayaaiti gegeyfaman keeysati Bakka bu’ootinMootuma argamuudhan erga hawaasadhagahaniiru..Akkasumas Gazeexeysitoota hiriira Nagayaakana keeysati argaman keeysa GazeeteysaBiyya Swezerland kan tahe Martin Schibbye kanjedhamu kan kanaan dura Mootuma gabrofataWeyaanetin hidhame mana hidhat darbame tureakka hiriira Nagaya Biyya Swzerland irratargames bekameera.Hiirira Nagayaa Washington DC Keeysati guyaakaleeysa gegeyfame irrati dura bu’an partsiyaasa OBKO Profeser Maraara Guddina akkaargaman irra qooda fudhatanis bekkamera.Hiirira Nagayaa kana irrati Man guddonBiyya ,Hawotin ,Dargageeyi fi Shamareen fiIjjolen Akka irra qooda fudhatan lamiile issanqulqulu gocha badii Humnottan TikkaMootumaatin rawatamu balaleyfataniru.Hiriira Nagayaa Guyaa kaleeysa gegeyfama irratwonti nama aja’ibsiisu Biyya Michigan jedhamukeeysati Dubartiin Tokko Adda isheet hiriiranagayaa bahudhan Sagalee ishe StateDepartment biyyat durati bahudhan lamiile ishefdhageysisu ishet.Iddowwan hiriir nagayaa guyaa Kaleeysati itigegeyfaman akka odeeyfanoon nu dhaqabetkaneen armaan gadit#OromoProtests in Portland#OromoProtests in Meca, Saudi Arabia#OromoProtests in Den Haag, Netherlands#OromoProtests Little Oromia (Minnesota)#OromoProtests Vancouver ( Canada)#OromoProtests Washington DC#OromoProtests Calgary, Canada#OromoProtests Denver, Colorado#OromoProtests stockholm, Sweden#OromoProtests Michigan!#OromoProtests Winnipeg, Canada#OromoProtests Oslo, Norway#OromoProtests Edmonton, Canada#OromoProtests Houston, TX#OromoProtests Columbus, OH#OromoProtests Oromo Rally in Houston TX5-9-14#OromoProtests Oromos in Doha ( Qatar)#OromoProtests Paris, France#OromoProtests Wellington, New Zealand#OromoProtests las Vegas#OromoProtests Portland, Oregon#OromoProtests San Francisco#OromoProtests Sioux Falls, South Dakota#OromoProtests Portland#OromoProtests Southern California#OromoProtests in Toronto#OromoProtests, Rome (Italy)#OromoProtests Den Haag, NethelrandsHaaluma wol fakaatun Hawaasin OromooYemen fi Afrika Kibba jiru wolit galma tokkokeeysati walitti qabamuudhan marii fi akkasumasbalaaleeyfannaa isaan dhageysisaniiru.#OromoProtests Public forum, Yemen#OromoProtest public forum in South AfricaQabsoon Gaafi mirgaa kabajisiisuf jalqabamteyoomiyu Afaan Qawwetin dhaabate hin beektu !!!Dhiigin Lamiile keenya qulqulu akkasitdhangalahe hin hafu !!!Kadiro Elemo Nageessaa Oddoo Duubee AbiyAtomssa Reinventing EthiopiaAwol Kassim AlloInjifanoon kan Hawaasa baldhaati !!!


#OromoProtests AKEEKKACHIISA (Saffisaan waliif dabarsaa) Wayyaaneen yaalin ummata Oromoo afaanfajjeessuufi sossobuuf torban lamaan kana goote erga fashalaaye booda, tooftaa haraya baafattee hojitti seentee jirti. Kunis sablammiilee Oromiyaa keessa jiran Oromoon walafaan akaayuudha. Bu’aan isaan kanarraa argachuuf deeman waa lama. 1) Oromofi saboota biroo jiddutti falmaa dalgaa ( horizontal conflict) uumuun humna diinaa nutti baay’iftee, humna keenyas laaffiftee ofii haara galfachuu. Akka waan mormiin deemaa jiru jibbaa 2) Gaafii haqaa Oromoon dhimma Finfinnerratti kaase sabni biraas hubatee fudhachuu waan eegaleef, sababa jeequmsaatin sodaatani akka Wayyaanee cinaa hiriiraniif barbaadu. Gaafilee akka ijotti kaasanii ofuuf deeman keessaa: dubbii Minilik, kan Dirree Dhawaa, kan Mooyyaleetif walitti bu’iinsa gama Dhiha Oromiyaatti uumamaa ture fa’a. Walitti bu’iinsa akkanaa uumuuf tooftaa itti fayyadamuuf filatan keessaa 1) Oromoofi saba biraa keessaa lukkee ( agent saboteurs) filanii seensisuuf wantoota miira ummataa dimshaashan tuqan dubbisuu, qabeenyaafi nageenyarratti balaa buusuun ummata nagayaa duchisiisanii walitti naqauu 2) Gaafileefi dhimmoota amma dura Oromoofi saboota garii walmormisisaa turan akka haarayaatti kaasun moromaafi walarraabsoo banuu. Akeekni diinaa kun akka hin milkoofne namuu, biyya ambaatifi Oromiyaa keessatti of eeggannoofi bilchina cimaadhaan sossohuu barbaachisa. Tarkaanfilee fudhatamuu malan keessaa 1) Gaafilee dhimma yeroo kanaatiin wal hin qabanne kaasuu dhabuu. gaafilee tun gariin kan injifannoon keessa dabarre waan ta’aniif cufamuu qabu. Gariin ammoo waan yeroof ta’anii miti. Warra bakka waltajjiittifi ummata keessatti dubbii akkanaa oofu adda baafachuun gorsuun yoo didan ammoo ummanni akka dammaqu gochuun. 3) Lukkeelee saboota jidduu fiiganii dubbii laaqan adda baafachuun suduudaan dura dhaabbachuu, ykn hawaasa akeekkachiisuu. Lukkeelee Oromoo ta’anii saba kaan tuttuqan akka isaan ejjannoofi ilaalcha Oromoo bakka hin buune manguddootaafi dargaggoota saba kaanitiif ibsu. Lukkee saba biraa tan Oromoo tuqxus sabni sun beekee akka nurraa hidhatu ykn ofirraa dhiibu carraaquu. 4) Yeroo hiriiraatti qabeenya saba biraa kan ummata nagayaa warra barbadeessu ykn saamuf itti aggaamatu dammaqiinsaan hordofanii too’achuu. Yoo dadhabame ummanni kuun akka itti hin dabalamne godhuu. 5) Badii lukkeeleen akkanaa balleessan bifa suura-sagaleetin galmeessuun saaxil basuu feesisa. Tooftaan Wayyaanee kun saba Oromootifi warra kaanifis miidhaa hamaa waan qabuuf saffisaan fashalaayuu qaba. Kanarratti barattoonni, hojjattoonni, daldaltoonnifi qonnaan bultoonni bifa bifaan dammaqanii hojjachuu qabdan. M Dhugaan Oromoo shira diinaatin hin dhokatu. Itti hin dhiisinaa!


#OromoProtests  Sabboontoonni ilmaan Oromoo biyya Uganda magaalaa #

Kampala jiraatan,mootummaa biyyattii irraa hiriira bahuudhaaf hayyama dhabanillee,maqaa hawaasa Oromoo biyya Uganda-tiin walitti qabamuudhaan ajjeechaa fi hidhaa mootummaa wayyaanee mormuun,hiriira nagayaa hawaasaa fi barattoonni Oromoo godhaa jiran kan deeggaran tahuu dubbatan. Barattootaa fi ummata Oromoo wareegamaniifis duungoo qabsiisuudhaan yaadatanii jiru.Kana malees,Barattootaa fi hawaasa Oromoo biyya keessatti rakkinni irra gahee fi gahaa jiru.toora dandahame hundaan akka deeggaran ibsaniiti jiru.Hawaasni Oromoo biyya Ugandaa Oromoota biyyoota garaa garaa keessatti hiriira bahanii sagalee keenya addunyaa dhageessisaa jiran irraas baay’ee akka gammadan wal gahii kanarratti dubbatanii jiru. Xumura irratti manguddoo fi abbootii amantii eebba godhameen wal gahii isaanii goolaban.


Hayyoota Oromoo guutuu Pilaanetii ‘Lafa’ jedhamtu kanarra jiraattan maraaf!

Qorannoon mata duree ‘‘XIINXALA QULQULLINA BARREEFFAMA AFAAN OROMOO” jedhu kun taajjabbiifi qeeqa magaalaa guddittii Oromiyaa Finfinnee marsanii jiran keessatti manneen daldalaa garaagaraa Qubee sirrii Afaan Oromoo gargaaruu dhabuusaaniitiif akka sirreeffataniif taasifamedha. Hayyoota Oromoo!! Afaan keenya afaan saba Miliyoonota hedduutiin kan dubbatamaa jiru ta’uun waan ifa jiru. Haata’u malee akka afaan kun miidhaginasaa gatuuf beeksisaafi Taappeellaawwan manneen daldalaa garaagaraarratti barreeffamanii jiran waan afaan keenya quucarsaa jiran ta’uu akka ogeessaafi barataa afaanii tokkootti qeequun waan narra jiruuf qeeqeera. Haaluma kanaan gudunfaan armaan gaditti siniif erge kana hiiktanii akka gadi fageenyaan dubbistan abdiin qaba. Warreen carraa marsariitii (website) garaagaraa qabdanis akka irratti gadi lakkistaniifi Oromoo ta’ee nama muuxannoo kana fuudhatee rakkoo kana maqsuu barbaadu maraaf akka dabarsitan haata’u. Hayyoonni magaalaa Oromiyaa keessa jirrus namoota dogoggoraa Afaan Oromoon taappeellaa barreessuun afaan keenya akka burjaaja’u taasisan kana akka qajeelchinuufi gargaarsa ogummaa goonee biiroo aadaaf turizimii naannichaa faana akka heera mootummaa jiruutiin akka qajeelchinuuf dhaamsa Oromummaan dabarsadha. Akka heera qabnuutiin Oromiyaa keessatti maxxansi kamuu kan dhabbatu Afaan naannichaatiin ta’uu beekna laataa? Kanaafuu yeroo afaan keenya akkas waliin laaqamu kana teenyee ilaaluun sirriidhaa? Hanga Qorannoo dabalataatiin torban kana keessa deebinee wal arginuutti nagaan isiniif hawwa. Hubadhaa! ”AFAAN SABA GUDDAA GUDDAADHA!”


Gabaasa Mirga Dhala Namaa Itiyoophiyaa fi Marii Tokkummaa Mootummotaa.

http://www.voaafaanoromoo.com WASHINGTON, DC — Waggaa afurii fi walakkaa keessatti yeroo tokko kan dhiyaatu gabaasnii qabiinsa mirga dhala namaa kan biyyoota miseensa Tokkummaa Mootummootaa torban darbe Ebla 6 bara 2014 dhiyaatee jira. Kaawunsilii mirga dhala namaa kan Tokkummaa Mootummotaa duratti torban darbe biyyoota gabaasa ofii dhiyeeffatanii mariin irratti gaggeeffamee keessa Itiyoophiyaan tokko turte.Itiyoophiyaan waggaa afurii fi walakkaa duras gabaasa dhiyeessite mariin marsaa jalqabaa kan irratti gaggeeffamee ture ta’u kan ibse dargaggoo Hiikaa Dhugaasaa inni torban darbee kun marsaa lammataa akka ture ibsee jira. Jila Itiyoophiyaa hogganuun kan argaman Obbo Biraanee Gabree Kristoos Itiyoophiyaan biyya kabajamuu mirga dhala namaan beekamtuu fi biyya sabaa fi sablamonni wal qixxummaan keessa jiraatan ta’u ibsuu isaanii walgahii kana irratti kan hirmaate Dargarroo Hiikaa Dhugaasaa beeksisee jira. Biyyootiin gama dhiyaa gabaasa Itiyoophiyaa dhiyaate irratti yaada kennaniin dhittaan mirga namoomaa itiyoophiyaa keessa akka jiru dubbatanaii keessumaa labsii Itiyoophiyaan baafatte kan farra shorookeessummaa fi kan dhaabatoota dhunfaa ykn enjioo irratti mormii qaban jabeessanii ibsanii jiran. Biyyoota Afrikaa keessaas dhittaan mirga dhala namaa Itiyoophiyaa keessa akka jiru kan ibsan akkuma jiran kanneen biroon immoo akka walii tumsaatti kan dhiyaatan akka jiran ibsamee jira.. Mormii baratonni Oromoo karaa nagaan dhiyeessaniif mootummaan Itiyoophiyaa deebii rasaasaa kennuun sirri akka hin taane kan ibsame ta’uus mootummaa bakka bu’uun kanneen dhiyaatan garu namoota seeraan ala ta’an irratti tarkaanfii fudhatamee jechuun falmuu isaanii Dargaggoo Hiikaan ibsee jira. Biyyi Armeeniyaa garu Oromiyaa keessa rakkoon akka jiru fi waluumaa gala hokkarri gosoota adda addaa irratti akka gaggeeffamu akka jiru beeksiifte jirti.